سیستەمی وەگەرخەر Archives - Page 5 of 136 - کەی ئای تی ئێن\n12 زیادکراوی جەیڵبرەیک کە ئەپڵ لە وەشانەکانی iOS 13 و iPadOS 13 ـەدا بەکاریانی هێناوە\nلە چەند ڕۆژی ڕابردوودا، ئەپڵ وەشانی نوێی iOS 13 و iPadOS 13 ـی لە کۆنگرەی WWDC 19 ـەدا نمایش کرد. وەشانە نوێیەکان خاوەن دەیان تایبەتمەندی نوێ و ناوازە بوون، بەڵام زۆرێک لە تایبەتمەندییە زیادکراوەکانی وەشانەکەکان، پێشووتر دەتوانرا بە دەست بخرێن…\n10 حوزه‌یران، 2019 ماکوان بەرزان\nپاشبنەمای فەرمی مۆنیتەری Mac Pro XDR بۆ ئامێرەکانت دابگرە\nلە چەند ڕۆژی ڕابردوودا و لە کۆنگرەی WWDC 19 ـەدا، ئەپڵ کۆمپیوتەری Mac Pro و مۆنیتەری XDR ـی ڕاگەیاند. ئەپڵ کۆمپیوتەری Mac Pro ـی بە نرخی دەستپێکی 5,999$ ـەوە ڕاگەیاند مۆنیتەری XDR خاوەن پاشبنەمایەکی قەشەنگ بوو. خۆشحاڵانە، ئێستا پاشبنەمای مۆنیتەرەکە…\n7 حوزه‌یران، 2019 ماکوان بەرزان\nسەرجەم پاشبنەما فەرمییەکانی وەشانی macOS Catalina بۆ ئامێرەکانت دابگرە\nلە چەند ڕۆژی ڕابردوودا، ئەپڵ وەشانی macOS 10.15 ـی لە ژێر ناوی macOS Catalina بە خاوەن چەندین تایبەتمەندی نوێ و گۆڕانکارییەوە ڕاگەیاند. لەگەڵ ئەوەشدا، وەشانە نوێیەکەی macOS خاوەن چەندین پاشبنەمای قەشەنگە. ئەپڵ وەشانی macOS Catalina ـی بە خاوەن چەند ئەپێکی…\nسەرجەم پاشبنەما فەرمییەکانی وەشانی iOS 13 بۆ ئامێرەکەت دابگرە\nلە چەند ڕۆژی ڕابردوودا، ئەپڵ وەشانی iOS 13 ـی بە خاوەن چەندین تایبەتمەندی نوێ و گۆڕانکاری ناوازەوە ڕاگەیاند. لەگەڵ ئەوەشدا، وەشانە نوێیەکەی iOS خاوەن چەندین پاشبنەمای قەشەنگە. ئەپڵ وەشانی iOS 13 ـی بە دۆخی تاریک (Dark Mode) و زیاترەوە ڕاگەیاند…\n6 حوزه‌یران، 2019 ماکوان بەرزان\nزیاتر لە 55 تایبەتمەندی نوێی وەشانی iOS 13 کە ئەپڵ لە کۆنگرەی WWDC 19 ـدا ئاماژەی پێ نەدابوون\nوەکو دەزانین، لە چەند ڕۆژی ڕابردوودا و لە کۆنگرەی WWDC 19 ـدا، ئەپڵ وەشانی iOS 13 ـی نمایشکرد. هەرچەندە کۆمپانیاکە ئاماژەی بە ژمارەیەک تایبەتمەندی وەشانە نوێیەکەدا دا، بەڵام ژمارەیەکی زۆر لە تایبەتمەندی و گۆڕانکارییەکان مابوون تاوەکو ئاماژەیان بێبدرێت. بێگومان ئەمەش…\nلە وەشانی macOS Catalina ـدا ئەپڵ بەشی Dashboard ـی لابردووە\nلەگەڵ ڕاگەیاندنی وەشانی نوێی macOS 10.15 ـدا لە ژێر ناوی macOS Catalina، ئەپڵ چەندین گۆڕانکاری ئەنجامداوە. لە وەشانە نوێیەکەدا لە پاڵ لابردنی ئەپی iTunes و جێگرتنەوەی بە 3 ئەپی دیکە، ئەپڵ بەشی Dashboard ـیشی لابردووە. ئەپڵ بەشی Dashboard ـی 14…\nوەشانەکانی iOS 13 و tvOS 13 توانای کارپێکردنی کۆنتڕۆڵەکانی Xbox One و PS4 ـیان هەیە\nلە چەند ڕۆژی ڕابردوودا ئەپڵ هەر یەکە لە وەشانە نوێیەکانی iOS 13 و tvOS 13 ـی بە چەندین تایبەتمەندی نوێ و گۆڕانکاری ناوازەوە ڕاگەیاند. یەکێک لە تایبەتمەندی و گۆڕانکارییە نوێیەکان، زیادکردنی پشتگیری هەریەکە لە کۆنتڕۆڵەکانی سەکۆیەکانی Xbox One و PS4…\nلە چەند ڕۆژی ڕابردوودا، ئەپڵ وەشانی نوێی iOS 13 ـی بە چەندین تایبەتمەندی و گۆڕانکاری ناوازەوە ڕاگەیاند. لەگەڵیشیدا، گۆڕانکاری تەواوی لە ڕووکاری سەکۆی CarPlay و چەند بەشێکی دیکەی سەکۆکەدا کردووە. ئەپڵ دەڵێت، ئەمە مەزنترین نوێکارییە کە تاوەکو ئێستا لە سەکۆی…\n5 حوزه‌یران، 2019 ماکوان بەرزان\nلیستی ئەو ئامێرانەی کە پشتگیری لە وەشانی tvOS 13 دەکەن\nلە چەند ڕۆژی ڕابردوودا و لە کۆنگرەی WWDC 19 ـەدا، ئەپڵ وەشانی tvOS 13 ـی بە چەندین گۆڕانکاری نایاب و تایبەتمەندی نوێوە ڕاگەیاند. ئەپڵ وەشانی tvOS 13 ـی ڕاگەیاند هەرچەندە لیستی ئەو ئامێرانە زۆر نین کە پشتگیری لە وەشانی tvOS…\nلیستی ئەو ئامێرانەی کە پشتگیری لە وەشانی macOS Catalina دەکەن\nلە چەند ڕۆژی ڕابردوودا و لە کۆنگرەی WWDC 19 ـەدا، ئەپڵ وەشانی macOS 10.15 ـی لە ژێر ناوی macOS Catalina بە چەندین گۆڕانکاری نایاب و تایبەتمەندی نوێوە ڕاگەیاند. ئەپڵ وەشانی macOS Catalina ـی بە خاوەن چەند ئەپێکی نوێ و زیاترەوە…\nلیستی ئەو ئامێرانەی کە پشتگیری لە وەشانی watchOS 6 دەکەن\nلە چەند ڕۆژی ڕابردوودا و لە کۆنگرەی WWDC 19 ـەدا، ئەپڵ وەشانی watchOS 6 ـی بە چەندین گۆڕانکاری نایاب و تایبەتمەندی نوێوە ڕاگەیاند. ئەپڵ وەشانی watchOS 6 ـی بە چەند ڕووکارێکی نوێ بۆ کاتژمێر و چەند ئەپێکی نوێوە ڕاگەیاند ئەمانەی…\nلە چەند ڕۆژی ڕابردوودا و لە کۆنگرەی WWDC 19 ـەدا، ئەپڵ سیستەمی iPadOS ـی بە چەندین گۆڕانکاری نایاب و تایبەتمەندی نوێوە ڕاگەیاند. ئەپڵ سیستەمی iPadOS 13 ـی بە دیزاینێکی نوێی پەڕەی ئەپەکان تایبەت بە ئامێرەکانی ئایپادی ڕاگەیاند ئەمانەی خوارەوە لیستی…\nلیستی ئەو ئامێرانەی کە پشتگیری لە وەشانی iOS 13 دەکەن\nلە چەند ڕۆژی ڕابردوودا و لە کۆنگرەی WWDC 19 ـەدا، ئەپڵ وەشانی iOS 13 ـی بە چەندین گۆڕانکاری نایاب و تایبەتمەندی نوێوە ڕاگەیاند. ئەپڵ وەشانی iOS 13 ـی بە دۆخی تاریک (Dark Mode) و زیاترەوە ڕاگەیاند ئەمانەی خوارەوە لیستی ئەو…\nڕەنگاڵە؛ دۆخی تاریک (Dark Mode) لە iOS 13 ـەدا بەم شێوەیەیە\nدوێنێ شەو و لە کۆنگرەی WWDC 19 ـەدا، ئەپڵ وەشانی iOS 13 ـی بە چەندین تایبەتمەندی نوێوە ڕاگەیاند. یەکێک لەو تایبەتمەندییە نوێیانە، دۆخی تاریک (Dark Mode) بوو. لەگەڵ کاراکردنی دۆخەکەدا، گشت بەشەکانی وەکو ئاگادارکەرەوەکان و ویدجێتەکان و نێوخۆی ئەپەکان و تەنانەت…\n4 حوزه‌یران، 2019 ماکوان بەرزان\nلە وەشانی iOS 13 ـەدا ئەپڵ 3 دانە Animoji ـی نوێ و لەزگەکانی Memoji ـی زیادکرد\nدوێنێ شەو و لە کۆنگرەی WWDC 19 ـەدا، ئەپڵ وەشانی iOS 13 ـی بە چەندین تایبەتمەندی و گۆڕانکاری نوێوە ڕاگەیاند. یەکێک لەو تایبەتمەندی و گۆڕانکارییە نوێیانە، زیادکردنی 3 دانە Animoji ـی نوێ و لەزگەکانی Memoji بوو. هەر یەکە لە ڕۆڵگێڕەکانی…\n« یەکەم‹ پێشتر2345678دواتر ›کۆتایی »\nبەهۆی کێشەکان لەگەڵ ژاپۆن، Samsung بەرهەمهێنانی پڕۆسێسەرەکانی Exynos بە بڕی 10% کەم دەکاتەوە\nکۆمپانیای MediaTek یەکەمین چیپی خۆی بۆ مۆبایلەکانی تایبەت بە یاریکردن بە ناوی Helio G90 ـەوە ڕاگەیاند\nشاومی ڕەنگێکی نوێ بۆ مۆبایلی Redmi Note 7 زیاد دەکات\nFrank Azor چووە کۆمپانیای AMDـی ئەمریکی\nSSDـی Macbook Airـە نوێیەکە زۆر لە ھی پار ھێواشترە\nمایکرۆسۆفت خزمەتگوزاری Microsoft Internet Games ڕادەگرێت؛ تێیدا یاری کارتەکان (Spades) و شەتڕەنج بوونیان هەن\nڕەنگە لە 2 بۆ 4 هەفتەی داهاتوودا بە یەکجاری سزاکان لەسەر هواوەی لاببرێن\nتویتەر ڕووکاری تۆڕەکەی لە وێب نوێکردەوە و چەند تایبەتمەندییەکی نوێشی زیادکرد\nAsus ROG Phone II یەکەم مۆبایل دەبێت Snapdragon 855 Plus لەخۆبگرێت


بەدەست هێنانى (وەسیلە) چۆن دەبێ.؟ || مامۆستا مه‌لا ئه‌حمه‌د کاکه مه‌حمود\nڕاو بۆچوونەکانیبیر و باوەڕی ئەهلی سوننەتبەدەست هێنانى (وەسیلە) چۆن دەبێ.؟\nبەدەست هێنانى (وەسیلە) چۆن دەبێ.؟\nبەدەست هێنانى (وەسیلە) چۆن دەبێ:\nپەیداکردنى هەر هۆیەکى خۆ نزیک کردنەوە بەخواوە واجیبە، زانایان لەپێناسەى (وسیلە)دا دەڵێن: ( فكل قربة هى وسيلة تقرب من رضا الله، وعليه فكل الأعمال الصالحة هى وسيلة) هەموو کارێکى چاک و باش هۆکارى نزیکبوونەوەیە لە خوا، کەوابوو گش ئاکارێکى باش (وەسیلە)یە. وە لەفەرموودەى صەحیح دا هاتووە:\n((ما تَقَرّبَ إلَيَّ عَبْدٌ بشئ أَحَبّ إلَىّ مما افْتَرَضْتُ عَلَيْهِ)).(صحيح، صححه الألباني في السلسلة الصحيحة 1640) واتە: هیچ بەندەیەک ناتوانآ بەباشترو چاکتر لە فەرزەکان، لەمنەوە نزیک بێتەوە.\n(وەسیلە) بە جێگاو بارەگایەکى هەرەبەرزیش لە بەهەشتدا دەڵێن، وەک پێغەمبەر دەفەرموێ: ئەوى بانگ ببیسێ و پاشان بڵێ: ((اللهم ربّ هذه الدعوةِ التامةِ، والصلاةِ القائمةِ، آتِ محمداً الؤسِيلةَ والفَضِيلَةَ، ؤابْعَثْهُ مَقاماً محموداً الذىِ ؤعَدْتَهُ )).(صحيح البخاري 597) شەفاعەتى منى بۆ پێویست دەبێ، یان دەفەرموێ: ((ثم سَلُوا لىَ الوسيلةَ، فإنها منزلة فى الجنة لا تنبغى إلا لعبد من عباد الله، وأرجو أن أكون أناهو، فمن سأل لى الوسيلة حلت له الشفاعةُ)).(إسناده صحيح على شرط مسلم، وأخرجه في صحيحه في الصلاة 384).\nراڤەکارانى قورئان یەکدەنگن کە (وەسیلە) بریتیە لە: هەموو کاروکردەوەیەکى چاک. (ئالووسى) دەڵێ: هەندێ کەس لەڕێى ئەم ئایەتەى: (وابتغوا إليه الوسيلة..)وە، پەنا دەبەنەبەر (صاڵحان)و چاکان و دەیانکەنە (وەسیلە)ـى نێوان خواو بەندەکانیى و، خاتریان دەبەنە بەر خواو دەڵێن: (أَلّلهُمَّ إنا نُقْسِمُ عليك بفلان أنْ تُعْطِيَنَا كذا)، هەشیانە پەنا دەبەنە بەر مردوو، یان بەر پیاو چاکێکى نادیار و (غاییب)و دەڵێ: (يا فلانُ أدعُ الله تعالى ليرزقنى كذا وكذا) وادەزانن ئەوە بەکارهێنانى (وەسیلە)یە! فەرموودەیەکى ئاواش لە پێغەمبەرەوە ﷺ دەگێڕنەوە: ((إذا أعْيَتكم الأمورُ فعليكم بأهل القبور، أوفاستغيثوا بأهل القبور)).(قال شيخ الإسلام ابن تيمية: (هو كذب باتفاق أهل المعرفة)، مجموع الفتاوى 11/293) جا لەم سۆنگەیەوە (ئالووسیى) -پاش ئەوە کە ڕێدەدا (تەوەسسول) بە پێغەمبەر ﷺ لە حاڵى ژیان و مردندا بکرێت, ئەگەرچى ئەوەى پێ باشە کە هەر بە ناوەکانى خواوەبێ - دەڵێت: زۆرجار خەڵکێک پەنا دەبەنە بەر (ئەولیا)کان، بە مردوویی، یان لە ژیاندا, دەڵێ:\n(يا سيدي فلان أغِثْنِى..) بێ شک ئەم جۆرە تەوەسسول و پەنا بردنە بەر، شیاوى موسڵمان نیەو، نابێ نزیکى بکەوێتەوە، بەڵکو گەلێ لە زاناکانمان بە (شیرک)یشیان داناوە، خۆ ئاشکرایە هەر کەسێک هاوار لە زیندوویەک (غاییب), یان لەمردوویەکى نادیار دەکات، وادەزانێ دەسەڵاتى هێنانى خێرو لادانى شەڕى هەیە! ئەگینا ئەو هاوارە ناکات.! هەق و راستیى ئەمەیە کە: پێویستە موسڵمان لە هەموو جۆرە شتێکى ئاوا دوور بگرێ و، تەنیاو تەنیا لە خوا هاوار بکات. (تەبەرانیى) دەڵێ: لەسەردەمى پێغەمبەردا ﷺ دوو ڕازییەک -مونافیق- زۆر ئازارى موسڵمانەکانى دەدا، ئینجا ئەبوبەکر (خوا لێى رازیى بێ) گوتى: بابچین پەنا بەرینە بەر پێغەمبەر ﷺ بەڵکو لەم دووڕووە ڕزگاربین، ئەویش ﷺ فەرمووى: (( إنه لا يُسْتَغاثُ بِي، إنما يُسْتَغاثُ بالله تعالى )). (قال الهيثمي في مجمع الزوائد جـ10 / 159: رواه الطبراني ورجاله رجال الصحيح غير ابن لهيعة وهو حسن الحديث0 قلت: ابن لهيعة ضعيف مختلط إلا في رواية العبادلة عنه، وهذه ليست منها، وقد ذكر بعض العلماء هذا الحديث في كتبهم كابن تيمية وغيره وسقته هناك كشاهد على موضوع سد الذرائع التي أنا بصدد الحديث عنها، وضعفه بعض أهل العلم) پەنا بەمن نابرێ، بەڵکو هەر خوایە پەناى پێ دەبرێ. بێ شک هاوارو پەنا بردنە بەر گۆڕو گۆڕستان، کارێکە دەبێ خۆمانى لێ دوور بگرین، بەتایبەتى خەڵکە بەفام و خاوەن ئاوەزەکان، ئینجا ئەمەش کە بەیناو بەین کابراى پەنابەر موشکیلەکەى جێبەجێ دەبێ، نابێ ببێتە مایەى شەرعییەتدان بەو هاوارو هانایە، چونکە بێگومان ئەو بەدەمەوەهاتنە، (ئیبتلا)و (فیتنە)یە، خۆ هەندێ جاریش (شەیتان) خۆى دەکاتە کەسە هاوار بۆ براوەکەو، هاوار کەرەکەش بەو شکڵ و سیماى شەیتانە، وا دەزانێ ئەوکەسەیە ئەم هاناى پێ بردووە، بێ لەوەش بە (کەرامەت)ـى دەزانێ بۆى! جا بۆ پتر بە ئاگابوون لەم مەسەلەیە، دەتوانى خۆت تەماشایەکى تەفسیرى (ئالووسیى) بکەیت.\nژمارەی سەردان: 860635


لەقێزەوەنترین هەڵسوكەوتەكانی كۆمەڵگە، فریودان و هەڵخەلەَتاندنی مرۆڤەكانە، چ نێر یان مێ لەرێگای ئارەزوە سێكسیەكانیەوە.\nئەم هەنگاوە وەكو كارێكی بازرگانی لێهاتوە و لەرێگای تۆڕە كۆمەڵایەتیەكانەوە ژنان و كچان و كوڕان و پیاون هەڵدەخەڵەتێنین و فریویان دەدەن بەكاری سێكس و ڤیدیۆ و وێنەی نەشیاوە و دواتر هەڕشەی بڵاوكردنەوەیان دەكەن ئەگەر بێت و بڕێك پارە نەدەن.\nمن كارم بە لایەنە ئایینیەكەوە نیە و ئەوە بۆ پیاوانی ئایینی بەجێدەهێڵم، بەڵام لەروی پێكهاتەی لەشی مرۆڤەوە، هەمومان پێویستم بە سێكس و چێژ وەرگرتن هەیە، ئەمە سروشتی مرۆڤە و ئەمە ئازادیەكی تاكەكەسیە كە چۆن بتەوێت ئەو حەز و ئارەزوەت بە جێبهێنیت بەراستەوخۆ، لەرێگای تۆڕەكۆمەڵایەتیەكانەوە و هتد.\nقۆستنەوەی ئەم ئارەزوە لەلایەن هەندێك كەسی لەیاسا دەرچو كارێكی دژ بە مرۆڤایەتی و بنەماكانی مافی مرۆڤە و دەچێتە خانەی تاوانە قێزەوەنەكان.\nماوەیەكی زۆرە دەبینم و دەبیستم خۆشبەختانە لەهەرێمی كوردستان ئەو كەسانە دەستگیردەكەن كە ئارەزوی خۆشەویستی و سێكسی مرۆڤەكانی دیكە دەقۆزنەوە و هەڕەشەی بڵاوكردنەوەی گرتەی ڤیدۆیی و وێنەكانیان لێدەكەن ئەگەر بێتو بڕێك پارە نەدەن، كە دواهەمینیان گەنجێك بوو لەدهۆك و بەڕێوەبەرایەتی پۆلیسی پارێزگای دهۆك، دانپێدانانی كوڕێكی تەمەن 21 ساڵانی بڵاوكردەوە كە لەرێگەی ئینستاگرامەوە كچان و ژنانی هەڵخەڵەتاندوە و پاشانیش هەڕەشەی بڵاوكردنەوەی وێنە و ڤیدیۆی لێكردون.\nهێمن سلێمان وتەبێژی پۆلیسی پارێزگای دهۆك رایگەیاند، تۆمەتبارێكیان دەستگیركردوە كە تەمەنی 21 ساڵە و سەرەڕای ئەوەی مۆبایلێكی لە هاوڕێیەكی خۆی دزیوە، چەند پەیجێكی بەناوی جیاواز و بەناوی چەند هۆزێكەوە لە تۆڕی كۆمەڵایەتی ئینستاگرام دروستكردوە، لەگەڵ ژنان و كچان قسەی كردوە و چەندین ڤیدیۆ و وێنەی لێوەرگرتون.\nئەم هەنگاوانە جێگای دەستخۆشیە و هیوادارم سزای توند بەسەر ئەو كەسانە بسەپێندرێت كە ئازادی تاكە كەسەكان لەكەدار دەكەن و رێگە نادەن خەڵك بە ئازادی بژین!\nباشتر وایە ئەم جۆرە ئەركانەی پۆلیس و ئاسایش فراوانتربكرێن و تەنانەت رێگە لەو كردەوە قێزەوانانەش بگرن و ئەو كەسانە بە سزابگەیەنن كە گێچەڵ بە كچان و ئافرەتان دەكەن یاخود بەزۆر دەستدرێژی سێكسیان دەكەن سەر، بەهەمان شێوە بە یەكێك لە تاوانە قێزەوەنەكان لەقەڵمبدرێت و بكەرەانی سزای توندبدرێن!\nنا بۆ دەستدرێژیكردن بۆ سەر ئازادی تاكە كەسەكان و بەڵێ بۆ ژیانكردن بەئازادی و پەیوەستبون بەیاساكان و بە یاسای مرۆڤایەتیەوە!


كاتژمێری نێودەوڵەتی لەلایەن موسڵمانەكانەوە – History Of Kurdistan\nHome / مێژووى جیهان / شارستانیەت / كاتژمێری نێودەوڵەتی لەلایەن موسڵمانەكانەوە\nگۆران حكيم 2016-09-27\tشارستانیەت, مێژووى جیهان لێدوان نووسین ناچالاککراوە لە كاتژمێری نێودەوڵەتی لەلایەن موسڵمانەكانەوە 4,529 Views\nوەرگێڕانی: جهاد خاوەری\nلەكۆتاییەكانی سەدەی (12)ز ئەلجەزری هەستا بەدروستكردنی ئەم كاتژمێرە پێوانەییە كە دەیان پێكهێنەری هەیە و بەدیمەن و شێوازێكی سەرنج ڕاكێش دروست كراوە و سروشتی جیهانی ئیسلامی لەخۆی گرتووە، جیهانی ئیسلامیش لەو سەردەمەدا درێژدەبۆوە لە ئیسپانیاوە بۆ ناوەڕاستی ئاسیا.\nئەم كاتژمێرە كۆكراوەی داهێنانی شارستانیەتە جیاوازەكانە كە ئەلجەزری سودی لێوەرگرتون، لەوانە بنەما ئاویەكانی ئەرخەمیدسی یۆنانی، ئامێری پێوانەیی ئاوی هیندی (غاتی، گاتی) و فیلەكەش هێمایە بۆ وڵاتی هیند، باڵندەی عەنقا (سیمرخ)ش هێمایە بۆ میسری(فینقی)ە كۆنەكان، ڕۆبۆتە مێزەربەسەرەكانیش هێمایە بۆ شارستانیەتی جیهانی ئیسلامی، هەروەها لەگەڵ ڕاخەری فارسەكان و ، ئەژدیهای هێمای چینیەكان. گومان دەبرێ ئەو ڕۆبۆتە مێزەربەسەرەی لەسەرەوەی قەڵاكە دانیشتووە سوڵتان (صلاح الدین ئەیوبی) بێت. وێنایەكی دیكەی ئەم كاتژمێرە هێمایە بۆ بازرگانی وڵاتە جیاوازەكان. هەروەها بۆ هەریەكە لە ئاژەڵەكان هێمایەكی ئەفسانەیی هەیە: فیل هێمای پاشایەتیە، عەنقا (سیمرخ)یش هێمای ژیان و گەڕانە، ئەژدیهاش هێمای هێز و توانایە.\nئەلجەزری بەپشت بەستن بە ڕۆڵی شارستانیەتە جۆراوجۆرەكان لەگەشەپێدانی ئامێرەكاندا، توانی ئەم كاتژمێرە سەرنج ڕاكێشە دروست بكات. بنەمای پێوانەكردنیشی بریتیە لە سەتڵێكی ئاوی كونكراو كە وردە وردە نقوم دەبێت. ئەمەش بنكەی سەرەكی ئەم ئامێرەیە بۆ پێوانەكردنی كات.\nلەناو سكی فیلەكەدا عەمبارێكی ئاو هەیە كە سەتڵێكی كونكراوی تێدایە. ئەم سەتڵەش بەشێوەیەكی هێواش و وردە وردە نقوم دەبێت، لەهەمان كاتدا سێ گوریس بەسەتڵەكەوەن كە دەبنە هۆی جوڵە پێكردنی ئامێرەكان. سەرەتا جوڵە بەو (30) گۆیە دەكات و دانەیەكیان دەخاتە خوارەوە، پاشان جوڵە بە ئەژدیهاكان و دواتریش ڕۆبۆتی نوسەر و ئینجا سەتڵەكە دەردێنێتەوە تاوەكو هەمان كردار دوبارە ببێتەوە.\nلێزانی و وردی ئەلجەزری لەوەدایە سەتڵەكەی بەجۆرێك كونكردووە كەلەماوەی نیو كاتژمێردا نقوم ببێت و پاشان هەڵكێشرێتەوە بۆ نیوەی دووەمی كاتژمێرەكە.\nلەگەڵ نقومبونی سەتڵەكەدا دەنگی زقزقەی مەلێك دێت و باڵندەی عەنقاكەش بەدەوری خۆیدا ئەسوڕێتەوە، هەروەها بازنەكانی شریتە چەماوەكەی پشتی سوڵتانیش كاتەكان پیشان ئەدەن، پاشان هەڵۆكە یەكێ لە گۆكان دەخاتە دەمی ئەژدیهاكە و بەهۆی قورسی گۆكەوە ئەژدیهاكە بەرەو خوار شۆڕ دەبێتەوە، ڕۆبۆتی نوسەریش بە گۆچانەكەی دەستی دەقیقەكان دەپێوێت، بە كەوتنە خوارەوەی گۆكەش بۆ ناو دەفری پشتی فیلەكە، فیل سوارەكە دەستەكانی دەجوڵێنێ و گۆكەش بەكەوتنە خوارەوەی بۆ ناو گوڵدانەكە دەنگێكی لێوە دێت. شریتە چەماوەكەی سەرەوەی قەڵاكەش ئاماژە دەدات بەڕۆیشتنی كاتەكە. بەدرێژایی ڕۆژێك، ئەم كردارە لەهەموو نیو كاتژمێرێكدا دوبارە دەبێتەوە.\nئەم كاتژمێرە لەڕۆژێكدا دووجار ڕێكدەخرێ، لەگەڵ خۆرهەڵاتن و خۆرئاوابوندا، لەگەڵیشیدا (3)گۆ كانزاییەكە دەخرانەوە شوێنی سەرەكی خۆیان.\nسەرلەنوێ ئەم كاتژمێرە دروستكرایەوە لە ئیبن بەتوتە مۆڵ لە دوبەی، كە كێشەكەی سێ ئەوەندەی كێشی یەكەمجاری دەبێت و لەلایەن سەندیكای زانست و تەكنەلۆژیا و شارستانیەت لەبەریتانیا كاری دیزاینی بۆكراوە:\n* بەرزی: 7,5 مەتر\n* پانی: 1,7 مەتر\n* درێژی: 4,5 مەتر\n* كێشی: 7,5 تەن\nبەكارهێنانی یاسای ئەرخمیدسی یۆنانی، سەتڵی ئاوی هیندی (غاتی) و فیلی هیندی، باڵندەی عەنقا (فینقی) میسریەكان، ڕۆبۆتی مێزەربەسەری موسڵمانەكان، ڕاخەری فارسەكان، ئەژدیهای چینیەكان… كۆكردنەوەیان و بەرز نیشاندانی شارستانیەتەكان.\nسەرچاوە/ 1001 اختراع و اختراع: پرۆفیسۆر د.سلیم الحسني\nPrevious ژیانی “فریشته‌كه”؛ چۆن به‌رپرسێكی باڵای میسر سیخوڕی بۆ ئیسرائیل كرد؟\nNext کێ ناوی ڕووباری دیجلە-ی ناوە، کورد یان نەتەوەکانی تر؟\nناپلیۆن پۆناپارت چ شتێكی پێشهات له‌ناو هه‌ڕه‌می گیزه‌دا..!\nكێشەی ویلایەتی موصل


هێزی هاوپه‌یمان : چاودێری جموجۆڵه‌كانی ئێران له سووریا و عێراق ده‌كه‌ین\n15/5/2019 - 08:53\nهه‌ڕه‌شه‌یه‌كی زیاده بوونی نییه\nجه‌نه‌ڕاڵ كریس غیكا، یاریده‌ده‌ری فه‌رمانده‌ی هێزی هاوپه‌یمانی دژی داعش رایگه‌یاند پلانی مه‌شق به ٣٠ بۆ ٤٠ هه‌زار هێزی ئه‌منی له ژێر ناوی سوپای سووریای ئازاد له‌باكووری رۆژهه‌ڵاتی سووریا كاری خۆی كردووه و گوتی، "له‌وباره‌یه‌وه پلانه‌كه‌مان سه‌ری گرتووه و تائێستا مه‌شقمان به ١٠-٢٠ هه‌زار هێزی ناوخۆیی كردووه".\nغیكا جه‌نه‌راڵی به‌ریتانی له رێی ڤیدیۆ كۆنفرانسێكه‌وه په‌یوه‌ندی له‌گه‌ڵ وه‌زاره‌تی به‌رگری ئه‌مریكا (پێنتاگۆن) ئه‌نجام داوه و وه‌ڵامی پرسیاره‌كانی تایبه‌ت به ئۆپه‌راسیۆنه‌كانی عێراق و سووریا دایه‌وه.\nله‌باره‌ی ئه‌و ده‌نگۆیانه‌ی كه باس له هێرش بۆ سه‌ر ئامانجه‌كانی ئه‌مریكا ده‌كه‌ن له سووریا و عێراق له‌لایه‌ن ئێرانه‌وه، وه‌ڵامی پرسیارێكی دایه‌وه و جه‌نه‌ڕاڵ غیكا ئاماژه‌ی به‌وه‌دا هیچ گۆڕانكارییه‌ك له دۆخی میلیشیا شیعییه‌كان كه ئێران پشتگیریان ده‌كات رووینه‌داوه.\nجه‌نه‌ڕاڵ غیكا گوتی، "هه‌ڕه‌شه‌یه‌كی زیاده بوونی نییه له‌لایه‌ن ئه‌و هێزانه‌ی كه ئێران پشتگیریان ده‌كات له عێراق و سووریا. ئاگامان له بوونی ئه‌وان هه‌یه و چاودێری ئه‌وانیش و زۆر گرووپی تر ده‌كه‌ین چونكه ئه‌و مه‌ودایه ئێمه‌ی تێداین.\nسه‌رجه‌م ده‌روازه‌كانی شارۆچكه‌ی تارمییه له باكووری به‌غدا داخران\nخۆپێشاندانی سەرتاسەری لە ژمارەیەك شاری عێراق سازكرا\nعێراق به‌شدارى دانوستانەكانی ئەستانە دەكات


پەمپێئۆ پاگەندەکانی دژی سەردار سولەیمانی دووپات کردەوە - Mehr News Agency\nAP ١٣٩٨ Esfand ١٣ ١٤:٢١\nNews Code 31332\nپەمپێئۆ پاگەندەکانی دژی سەردار سولەیمانی دووپات کردەوە\nوەزیری دەرەوەی ئەمریکا لە لێدوانێکدا لە کۆبوونەوەی ئایپەک جاریکی تر پاگەندە بێ بنەماکانی خۆیی دژی سەردار سولەیمانی دووپات کردەوە.\nبە راپۆرتی ئاژانسی هەواڵی مێهر لە جروزالیم پۆست، مایک پەمپێئۆ وەزیری دەرەوەی ئەمریکا لە لێدوانەکەی خۆیدا وتی کە سەردار سولەیمانی ، دژی ئایینی جوو بوو و دەوڵەتی ترامپ بێ ئاسایشی ئیسرائیل ئەوی تیرۆر کرد.\nمایک پەمپێئۆ لە کۆبوونەوەی ساڵانی کومیتەی پێوەندی گشتی ئەمریکا و ئیسرائیل (ئایپەک) زیادی کرد: گەڵاڵەی تاک لایەنەی ناسراو بە ڕێککەوتنی سەدە، بەڵێنی خۆی بە ئیسرائیلییەکان ئەو جۆرە نیشانیان دا کە هیچ دەوڵەتێک بە قەد دەوڵەتی ترامپ عاشقی ئیسرائیل نییە.\nپەمپێئۆ لە درێژەدا وتی: ترامپ، سەردار سولەیمانیی کە بە یەکێک لە گەورەترین تیرۆریستەکانی دژە جوو دەزانی، لە جیهان لابرد.\nپەمپێئۆ بە ئەو پاگەندە کە بەختەوەری ئیسرائیل، داهاتوویەکی باشی بۆ ڕۆژهەڵاتی ناڤین بەدواوە دەبێت، وتی: لە بریتانیا و فەڕەنسا جەخت کرا کە دژایەتی لە گەڵ ئیسرائیل بە واتای دژایەتی لە گەڵ جووە و هەندێک لە وڵاتانی ئەمریکای لاتینیش قودس وەکوو پێتەختی ئیسرائیل بە فەرمی دەناسێنن.\nناوبراو لە درێژەدا وتی: خەڵکی بە شەرەفی ئێران ڕقیان لە جوو نییە ئەوە دەوڵەتی کۆماری ئیسلامییە کە بە بێ ڕوحمییەوە ئەو هەڵوێستەی گرتووەتە پێش. هەر بەو بۆنەوە سەرۆک کۆمار ترامپ وتی تا ئەو کاتەی کە ئێمە لە سەر دەسەڵات بین ئێران دەستی بە چەکی ناڤۆکی ناگات.


فولکلۆر و کەلتورێ دەڤەرا شنگالێ بەرەڤ کوڤە؟ – ئیزیدی ٢٤\nخۆرتیێن ل کەمپا دا گازنا ژ نەبوونا دەرفەتیێن کاری دکەن\nخۆرتەکی ئێزیدی ئیسال ریزا یەکێ ل ڤیستەڤالا گەلاڤێژ ل سلێمانیێ ب دەستڤەئانی\nسەرەکی/گۆتار/فولکلۆر و کەلتورێ دەڤەرا شنگالێ بەرەڤ کوڤە؟\nهەر ژ سەردەمێن کەڤن دا و بەری هەزارێن سالان هەر مللەتەك خودان فولکلۆر و کەلتورەکی خوە یێ تایبەت بوویە و ئەو فولکلۆرە گرێدای دیرۆکا وی مللەتی بوویە.\nئێزدی و شنگالی ژی مینا هەموو مللەتێن دی خوەدان فولکلۆرەکی گەلەك کەڤن و دێرینن و ئەڤ فولکلۆر و کەلتورە ژئالیێ ئێزدیانڤە هاتیە پاراستن و هەتا ڤێ گاڤێ ژی گرنگی پێ هاتییە دان و د مەیدانا فولکلۆرێ دەڤەرێ دا ژی خودان ناڤ و دەنگەکی گەلەك بەرز و بلند و دەولەمەند هەیە.\nفولکلۆر و کەلتورێ هەر مللەتەکی ناسنامە و دیرۆکا وی مللەتی ددەتە خوەیاکرن و نیشاندان، شنگال ژی ب فولکلۆر و کەلتورێ خوە ناڤداربوویە و سەرەنجا خەلکێ بیانی و یێ دەڤەرێ ژی بەرەڤ خوە راکێشایە.\nئێزدیێن شنگالێ ژی ب هەموو کارینێن خوە ئەڤ فولکلۆرە پاراستینە و بەردەوام چاڤدێری لێکرینه، لێ پشتی کۆمکوژیا ڤێ دوماهیێ ئەوا ل 3ی تەباخا سالا 2014ێ ل شنگالێ و دەوروبەرێن وێ رابووی کاریگەریەکە نەرێنی ب گشتی لسەر دەڤەرێ هەبوویە و ب تایبەتی لسەر فولکلۆر و کەلتورێ شنگالێ و دبینن کو ئاستێ فولکلۆری بەرەڤ لاوازیێ چوویە و هندەک جاران دبینن ژی کو ئەڤ فولکلۆرە هەر ژئالیێ سترانبێژان بخوەڤە دهێتە پشتگۆهاڤێتن و دوور ژ ڤی فولکلۆری سترانێن شنگالی دبێژن ئەڤ چەندە ژی مەترسی یە لسەر فولکلۆرێ ڤێ دەڤەرێ.\nلەورا و ژبەر نە گرنگی پێدانا حکومەتێ و ئالیێن کاربدەست و نە دامەزراندنا سەندیکەک یان ناڤەندەکا هۆنەری ل شنگالێ و پاراستنا ئالاڤێن کەلتوری و فولکلۆرێ یێن دەڤەرێ، ئەڤ کەلتورە هێدی هێدی بەرەڤ کێمبوونێ و دکارن بێژن تا رادەیەکی بەرەڤ نەمانێ ژی دچە.\nژبەر وێ یەکێ ژی پێدڤی یە ل سەر هەموو جهەکی و تایبەت ئیدارەیا قەزا شنگالێ و ئالیێن دی یێن کاربدەست هندەك مۆزەخانە و جهێن تایبەت ل دڤەرێ ڤەکەن کو تایبەتبن ب فولکلۆر و کەلتورێ ئیزدیان و شنگالێ ژبۆ بهێزکرن و ساخکرنا وی و گرنگی دانا فولکلۆرێ دەڤەرێ و ژبۆ وندا نەکرن و پاراستنا وی و پێدڤییە گرنگی ب تشتێن فولکلۆر و کەلتوریڤە گرێدای بهێته دان و پتر ئالاڤێن کەلتوری بەربەلاڤببن و نەهێنه پشتگۆهـ هاڤێتن دا کو ئەو خەبات و خزمەتا نەوەییێن بۆری ژبۆ هاتییە کرن نەهێته ونداکرن و بەردەوامی ب گەشەکرن و ناڤ و دەنگیا وی بهێتە دان و رامانا پەیڤا فولکلۆر و کەلتوری بۆ گەنجێن پاشە رۆژێ بهێتە راڤەکرن و شرۆڤەکرن داکو ژئالیێ وانڤە ژی پتر گرنگی پێ بهێتە دان و نەهێتە ژبیرکرن و ب زندی بمینێ و ببیته هێمایێ خوە راگریا دەڤەرا شنگالێ و ئیزدیان.


برینداربوونی ٣ کۆڵبەر بە تەقەی ڕاستەوخۆی هێزەکانی ڕێژیم لە ناوچەی سەردەشت – چاونیوز\nبرینداربوونی ٣ کۆڵبەر بە تەقەی ڕاستەوخۆی هێزەکانی ڕێژیم لە ناوچەی سەردەشت\n۵ی بەفرانباری , ۱۳۹۷\tهەواڵ ناردنی کۆمێنت 370 جار سەردانی ئەو بابەتە کراوە\nسێ کۆڵبەری دیکەش بوونە قوربانیی سیاسەتی دوژمنکارانەی کۆماری ئیسلامیی ئێران.\nبە پێی هەواڵی “کۆڵبەرنیوز” ڕۆژی دووشەممە ٣ی بەفرانباری ١٣٩٧ی هەتاویی، کۆڵبەرانی کورد لە ناوچە سنوورییەکانی سەردەشت کەوتنە کەمینی هێزە چەکدارەکانی ڕێژیمی کۆماری ئیسلامیی ئێران و بە هۆی تەقەی ڕاستەوخۆی هێزەکانی ڕێژیم، ٢ کۆڵبەر بە ناوەکانی ” ئیبڕاهیم محەممەد ڕەحیم” تەمەن ٤٠ ساڵ و “عەتا محەممەدزادە” تەمەن ٤٨ ساڵ خەڵکی سەقز برینداربوون. ئەو دوو کۆڵبەرە بۆ چارەسەری پزیشکیی ڕەوانەی نەخۆشخانەی شاری ” قەڵادزی”ی باشووری کوردستان کران .\nهەروەها کۆڵبەرێکی تر بە ناوی “ستار خزری” تەمەن ٣٦ ساڵ هەر لە ناوچە سنووریەکانی سەردەشت کەوتە بەر دەسڕێژی ڕاستەوخۆی چەکەکانی هێزەکانی ڕێژیم و بە توندی بریندار بوو و بۆ چارەسەریی پزیشکیی ڕەوانەی شاری مەهاباد کرا.\nبە پێی ڕاپۆرتی وەرزانەی “چاونیوز” لە ماوەی ئەم سێ پاییز ۷۰ کۆڵبەر و کاسبکاری ناوچە سنوورییەکانی کوردستان بوونەتە قوربانیی سیاسەتی پەرەنەسەندنی کوردستان لە ڕووی ئابووری و، ڕەفتاری دوژمنکارانەی کۆماری ئیسلامیی ئێران دەرحەق بە گەلی کورد. لەو ۷۰ کەسە ۲۳ کەس کوژراون و ۴۷ کەسیش بریندار بوون. له‌و ۲۳ کۆڵبەر و کاسبکاره کە کوژراون، ۱۶ کەسیان بە تەقەی ڕاستەوخۆی هێزە چەکدارەکانی کۆماری ئیسلامیی ئێران گیانیان له‌ده‌ست داوه، ۳ کۆڵبەر و کاسبکاریش بەهۆی ڕاوەدوونانی هێزە چەکدارەکان و لە ئاکامی بەربوونەوە لە بەرزایی یان وەرگەڕانی ترۆمبیلەکانیان مردوون و ۷ کۆڵبەریش بەهۆی کەوتنە ژێر ڕنوو و مانەوە لە سەرما و بەستەڵەکدا لە سەرما ڕەق هەڵاتوون. لەو ۴۷ کۆڵبەرەش کە بریندار بوون، ۴۳ کۆڵبەریان بە تەقەی ڕاستەوخۆی هێزە چەکدارەکانی کۆماری ئیسلامی بریندار بوون و ۴ کۆڵبەریش بەهۆی ڕاوەدوونانی هێزە چەکدارەکان و لە ئاکامی بەربوونەوە لە بەرزایی برینیان هەڵگرتووە.


بیرەوەریی شەڕێکی قارەمانانەی پێشمەرگەیەکی حیزبی دێموکراتی کوردستانی ئێران\n16:55 - 21 سەرماوەز 2719\nکۆتایی وەرزی بەھاری ٦٩ی ھەتاوی، لە ناوچەی سندووس سەر بە شارستانی نەغەدە، تیمێک لە کادرەکانی کۆمیتە شارستانی نەغەدە خەریکی كاری تەشکیلاتی- سیاسی بووین. ھاوڕێ ئەبوو ڕەحیمی کە بە ئەبوو چەقەڵ مستەفا بەناوبانگ بوو، خەڵکی ئەو گوندە جوان و بەناوبانگەی بوو. (گوندی چەقەڵ مستەفا سەر بە شارستانی نەغەدەیە، ئەو گوندە دوو جار لەلایەن سپای پاسدارانەوە ھێرشی کرایە سەر و لە ساڵەکانی ١٣٥٩ چوار کەسی بێتاوان کە لە ناویاندا ژنێکیشی تێدا بوو شەھید بوون و لە ساڵی ١٣٦١ی ھەتاویش جارێکی دیکە لەگەڵ گوندەکانی گۆرخانە و خەلیفەلیان کە لە نزیک ئەو گوندە ھەڵکەوتووە لەلایەن شەمشەمەکوێرەکانی خەڵخالی و حەسەنی و جەلادەکانیک ۆماری پەت و سێدارە کەوتە بەر پەلامار و نزیک بە ٢٠ کەس لە خەڵکی بێتاوان شەھید کران. ناوی ئەو گوندە لە شۆڕشی گەلی کورد لە ڕۆژھەڵاتی كوردستاندا وەک گوندێکی قەلاچۆکراو و خوێناوی و سته‌ملێكراو ناسراوه و وەک به‌ڵگه‌یەک لە سته‌م و جینایەتی كۆماری ئیسلامییه دژی کورد لە كوردستانی ئێران). هاورێ ئه‌بوو تووشی نەخۆشیی پشت ئێشه ببوو، پشت ئێشە تاقەتی لێ بڕیبوو، ئێمەش وەک ھاوڕێ و ھاوسەنگەر زۆر بۆی بە پەرۆش بووین، بە ناچار کۆمیتە ساغ ببوه‌وه کە به ھاوکاریی ئەندامێکی حیزب بنێردرێتە شاری سابڵاغ لای دوکتور بۆ چارەسەریی پزیشکی، ڕۆژی ناردنی بۆ لای دوکتور هات و چوینە گوندی خەلیفەلیان و لەگەڵ ھاوڕێی حیزبی قسە کرا و ئامۆژگاری پێویستی درایە و ھەروەھا لەگەڵ ھاوڕێ ئەبوو قسەمان کرد کە شەوی دیاریکراو لە گوندی چەقەل مستەفا یەک دەگرینەوە و ماڵئاواییمان لە یەکتر کرد و ئیمە بۆ درێژەی کاروباری حیزبی شوێنەکەمان بەجێ ھێشت.\nئەو ڕۆژەی کە ھاوڕێ ئەبوو دەبا لە شار چاوی بە دوکتور کەوتبا ئێمە زۆر نیگران بووین کە نەکا گیر و گرفتێک بێتە پێش و گیانی لە مه‌ترسی بکەوێت. بە ھەر حال ڕۆژمان تێپەر کرد و شەوی یەکگرتنەوە گەیشت، زۆر بە نیگرانی و پەرۆشه‌وه چووین بۆ شوێنی یەکگرتنەوە كه دیاریمان كردبوو، ئەو شوێنە کە دەبا یەکمان گرتباوە ماڵی یەکێک لە خزمەکانی ھاوڕێ ئەبوو بوو. کاتژمێر نزیک ٢ی سه‌رله‌بەیانی بوو کە خانمی ماڵ درگای لێ كردینه‌وه، یەکسەر ھەواڵی ئەبووی پرسی و وتی کوا ئەبوو؟ لە خۆی دا و دەستی کرد بە گریان، به‌م شێوه‌یه ئێمەی زۆر نیگران کرد و پرسیمان بۆ دەگرێیت، چ بووە، وتی ئێوە دەزانن و بە من ناڵێن و حەتمەن ئەبوو شەھید بووە! وتمان یانێ چی، باسی چ دەکەی؟ وتی دۆینێ پاش نیوەڕۆ لە گوندی خەلیفەلیان کە نزیک چەقەل مستەفا بوو، کاتژمێر ٣ی پاش نیوەڕۆ، بۆ ماوەی ٢ تا ٣ کاتژمێر تەقە بووه، خۆتان ده‌زانن كه ئەبوو لەو گوندە بووه، كه‌وایه شەھید بووه!\nئیمە بە بیستنی ئەم ھەواڵه زۆر دڵنیگران بووین، چوونکە دەمانزانی ئەبوو لە خەلیفەلیان بووه، ئەگەر تێكهه‌ڵچوون بوبێت و دەرگیریەکە ٣ کاتژمێری خایاندبێت، كه‌واته حەتمەن ئەبوو شەھید بووە، زۆر بە ناڕەحەتی و دڵنیگرانی ئەو شوێنەمان بەجێ ھێشت، چووینە گوندێكی دیكهی نزیك چەقەل مستەفا و چوینە ماڵی بنەماڵەیەکی شەھیدی حیزب، بۆ مانەوە دایکە شەھیدی دێموکرات کە زۆر ئێمەی خۆش دەویست، زۆرخۆشحاڵ بوو بە دیتنی ئێمە، بەو نیوەشەوە ھەستا کە خواردنمان بۆ بێنێت، به‌ڵام ئێمە کە زۆر نیگه‌ران و ناڕەحت بووین سپاسی دایە پیرەمان کرد و وتمان ماندووین و دەبێ بنووین، بەرپرسی کۆمیتە کاک سمکۆ ئیسماعیلزاده، پیاوی خاوه‌ن ماڵ، کە باوکی شەھیدی دێموکرات بوو بانگی کرد و داوای لێكرد بەیانی سەردانی گوندی خەلیفەلیان بکا کە دەرگیریەکە له‌وێ ڕوویدابوو، پێی وت بچێتە مزگەوت کە خەڵک لەوێ کۆ دەبوونەوە، پێی وت كه خۆی باسی هیچ نه‌كات و ته‌نیا گوێ هه‌ڵخا، چونكه خه‌ڵكه‌كه بۆ خۆیان ڕووداوەکە دەگێڕنەوە بزانێ چ بووە ئەبوو شەھید بووه، گیراوه، چ بووە، ھەوالێک بزانێ. دوایە بۆ خۆشی یەکسەر نەیەتەوە کەسێکی باوەڕپێکراو ئاگادار بکا و هه‌واڵكه بۆ خێزانی بنێرێ، ئێمە کە زۆر ماندوو ببووین، بەرە بەری بەیانی نووستبووین، لای نیوەڕۆ دایە پیرە ھات و ھەرای کردین وتی ھەستن ھەواڵێکی خۆشم پێیە بۆتان، ئێمە کە تاسابووین، چاومان تێ بڕیبوو وتی مزگێنیم دەنێ ئەبوو ٤ پاسداری كوشتووە و بۆ خۆشی نەجاتی بووە! ئەوجار بە ڕاست شۆک بووین شتێکی وا تەنیا لە خه‌یاڵات و فیلمدا دەگونجێ، چۆن دەکرێ کەسێکی نەخۆش کە بە دەیان ماشینی پڕ لە پاسدار و بە تفەنگ و چەکی پۆشتە و پەرداخ گەمارۆت بدا، دیسان نەجاتی بووبێ و توانیبێ دوژمن شکست بدا؟ ھەوالێکی زۆر خۆش بوو بەڵام باوەڕکردنی زۆر سەخت بوو، نەماندەزانی چ بکەین، ده‌مانوت بڵێی ڕاست بێ!\nلای ئیوارێ خۆمان ئامادە کرد ھەتا بگەڕێینەوە بۆ نزیک شوێنی ڕووداوەکە، ھەتا ڕاستی و دروستیی ڕووداوەکەمان بۆ دەرکەوێ و بتوانین لەگەڵ ھاوڕێكه‌مان یه‌ك بگرینەوە.\nوردە وردە لە شوێنی پێشتر دیاریکراومان نزیک دەبووینەوە، دیاره بۆ پاراستن و كار قایمی سێھەم جێگاشمان بۆ یەکگرتنەوەمان دیاریكردبوو، تاكوو ئەگەر ڕووداوێکی لەو چەشنە ڕووی دابا، ھەتا شانسی دووبارە یەکتر دیتنەوەمان ببوایه. لە شوێنەکە نزیک بووینەوە کە لە نیزیک ئاوایی چەقەل مستەفا بوو، تووشی شوانێک بووین کە ئەبووی دەناسی، پرسیارمان لێكرد و ئەویش ھەر ھەمان ھەواڵی بۆ با سکردین و وتی ئەبوو لە فڵان شوێنە و چاوەڕوانی ئێوەیە، ئێمەش بە وریاییه‌وه چووینە پێشێ و دیتمانەوە. بەڵێ ڕاست بوو، ئەبوو ساغ و سڵامەت بوو.\nچۆنێتیی ڕووداوەکەی بەم شێوەیە گێڕایەوە:\nئەبوو کە لە شار دەگڕێتەوە بۆ خەلیفالیان دەمی ئیوارێ دەبێ ئەو ھاوڕێیەی کە یارمەتیی کردبوو بەجێ دەھێڵێ و ھەر لە خەلیفەلیان دەچێتە ماڵێکی ناسیاوی بۆ ئەوەی کە ڕۆژێک لەوێ بمێنێتەوە ھەتا شەوی یەکگرتنەوەی لەگەڵ ئێمە، لە بەر ئەوەی کە پشتی دێشا نەیدەتوانی ڕەخت و تفنگ ببەستێ و ڕەخت و تفەنگەکەی لەنێو تەلیسێک دەنێ و بە دەستیه‌وه دەگرێ و دەچێتە ئەو شوێنەی کە دەیھەوێ بمێنێتەوە، لە كاتی ڕۆشتنە ژوور بۆ ماڵەکە کەسێک (ناوی پارێزراوە) دەیبینێ و دەیناسێ، ئەو کەسە مۆرەی ڕێژیم بوو، پێوەندیی ھەبوو لەگەڵ کەسێک بە ناوی مەجید ڕەحیمی، فەرماندە گوردانی محەممەدیار، ئەو ماڵەی ئەبوو لێی دەمێنێتەوە ماڵی خزمی ئەو کەسە دەبێ کە سیخوڕ بوو، ئێمەش لێی به‌گومان بووین کە گومانمان هه‌بوو كاری سیخوڕی بکا بەڵام دڵنیا نەبووین. بەیانی زوو ھەڵدەستێ دەچێتە گوردانی محەممەدیار و ڕاپۆرتی لێدەدا و دەڵێ ئەبوو نەخۆشە و لە فڵان ماڵ ماوه‌تەوە، چه‌كیشی پێ نییە (نازانێ کە ڕەخت و تفنگەکەی لە ناو تەلیسکه ناوه)، دەڵێ كه جه‌ماڵ و کەماڵی ھاوڕێی ڕەنگە لە دوو ماڵی دیكه خۆیان شاردبێته‌وه (ئیمە زۆرتر پێکەوە دەبووین و یەک تیم بووین)، فەرماندە گوردانی محەممەدیارھەر ئەودەم بە کابرای سیخوڕ دەڵێ برۆ میوەی بۆ بکڕە وەرەوە ئێرە پێت دەڵێم چ بکەی، بۆ خۆشیان دەست ده‌كه‌ن به ئاماده‌كاری و ١١ ماشین پڕ لە پاسدار و بەسیجی کۆ ده‌كه‌نه‌وه. کابرای سیخوڕ دەگەڕێتەوە لای گوردان و كاڵه‌ك ده‌كڕێ و ده‌یانداتێ، له‌وێ دەرمانی خەوھێنەرله كاڵه‌كه‌کە ده‌كه‌ن و میوه‌كه دەدەن بە سیخوڕكه بیهێنه‌ته‌وه تاكوو ئەبوو بیخوات و خەوی لێ بکەوێ. لەو ماوەیەدا ئەبوو کە لە ماڵی خزمی ئەو کوڕە دەبێ، ماڵەکە کوڕێکیان دەبێ سەرباز پاسدار دەبێ، دێتەوه بۆ ماڵه‌وه و برایەک ئەو کوڕە کە میوانداری ئەبوو بوو بە ئەبوو دەڵێ من باوەڕم بە براکەم نییە با بچینە ماڵی مامم بمێنینەوە با نەتبینێ، ماڵی مامی ھەر ھەمان ماڵی ئەو کەسەیە کە ڕاپۆرتی لێ داوە و دیوار بە دیوارن. ھەر چۆنێک دەبێ شوێنی مانەوەی بەجێ دێڵێ و دەچێتە ماڵی مامی یان ھەمان کابرای سیخوڕ، کوڕە کە دەگڕێتەوە ماڵێ یەک جێ ئەبوو دەبینێ پێی سەیر دەبێ لە ماڵی وانە چوونکە شەوی پێشتر دیتبووی چووەتە ماڵی خزمی، سڵاو دەکا و دەڵێ چۆنی کاک ئەبوو، وەرە میوەم بۆ ھێناوی. (ئەبوو دەڵێ ھەر ئەو کات لێی مشکووک بووم و ئەو پرسیارە بۆم ھاتە پێش باشە خۆ نەیدەزانی لێرەم ئەدی چۆنە میوەی بۆ کڕیوم؟!) و کاڵەکەکەی بۆ ئامادە دەکەن و بە جێی دێڵن ھەر لەو کاتانەدا دەبێ پاسدار و بەسیجییەکان دەڕژێنە ناو گوند و دەورەی ئاوایی و ئەو ٣ ماڵەی ڕاپۆرتیان لێ درابوو دەدەن، به‌ڵام کەس نابیننەوە، کوڕەکە ڕاپۆرتەکەی دابوو کاڵەکەکە دادەنێ و دێتە دەر لە ماڵێ و وردە وردە ھەموویان وەک دایک و خێزانی کابرا ماڵ چۆڵ دەکەن، سیخوڕەکە دەچێتە دەر لە ماڵەوە، لە ناو کوچە تووشی مەجید ڕەحیمی فەرماندە گوردانەکە ڕاپۆرتەکەی پێدابوو دەبێ. مەجید بە توڕەیی لێی دەپرسێ باشە ئەو ڕاپۆرتەی تۆ داوتە ماڵەکان گەڕاین بەڵام کەسی تێدا نەبووە ئەدی لە کوێن، سیخوڕەکە دەڵێ لەو ماوەیەدا کە من ڕاپۆرتەکەم بۆ ھێناون ئەبوو شوێنی مانەوەی گوێزتۆتەوە چووەتە ماڵی ئێمە و کاڵەکەکەم بۆ داناوە. خەریکی خواردنی کاڵەک بوو کە جێم ھێشت ئیستا بە تەنیا لەوێیە. پاسدارەکان ڕێ دەکەون بەرەو شوێنی مانەوەی ئەبوو.\nئەبوو لەگەڵ خانەخوێی پێشووی لە ماڵەکەدا دەمێننەوە، ھێشتا پاسدارەکان نەگەیشتوونەتە ئەوێ، دێن کاڵەکەکە بخۆن ئەبووش زۆر نەوسن بوو، میوە و خۆراکی چاک دەخوارد. یەک و دووی لێ نەدەکرد خانەخوێکەی پێشووی کە لە لای دەبێ، دەڵێ ئەبوو مەخۆ پێم وایە بۆنی لێدێ، ڕەنگە خراپ بووبێ. ئەبوو دەیوت وەک وەی توند دەستم بگرن دەستم کێشاوە، پاشان ئەو کەسەش ئەبوو جێ دەھێڵێ کەس لە ماڵدا نەما، ئەبوو وتی گومان ھەڵی گرتم ھەستام بە زۆر ڕەخت و تفنگەکەم بەست چوومە پێش خانه‌كه و ھەر ئەوەندە دیتم وەک گاران پاسدار ھاتنە ناو حەسار، فەرماندەکەیان تفنگی لە دەستدا بوو و ھاواری دەکرد ئەبوو فڵان فڵان کراو، باشترە تەسلیم بی، ١١ ماشینم پاسدار بۆ ھێناوی، تەسلیم ببە، خۆت بۆ کێ بە كوشت دەدەی؟! . ئەبوو وتی له دڵی خۆمدا وتم تازە من شەھید دەبم، با ئەو جینایەتکارە بە سەزا بگەیەنم دوایەش با شەھید بم قه‌یدی نییه، وتی ھەر لێم نزیک دەبووەوە، زۆر بێ ترس دەھاتە پێش! پێش دەرگای پێشخانەکە ٤ پلیکانی ھەبوو، ھەر کە پێی لە پلیکانی یه‌ك دانا بە دەیان پاسداری دی لە پشتەوەی لە حەسار وەرببون، من دەرگای پێشخانم بە لوولەی تفەنگ کردەوە و لوولەی تفنگم لەسەر سینگی ڕاگرت، بە دیتنی من ڕه‌نگی سپی سپی ھەڵگەڕا، دیار بوو چاوەڕوانی شتی وا نەبوو ھەر چەند گوللـەم له خشابیدا هه‌بوو كردمه سینگه‌وه و ئەندامی شەلالی خوێن بوو، كه‌لاكی كه‌وت، منیش لەو کاته‌دا بە بوونی ئەو ھەموو پاسدارە لە چەند هه‌نگاوی خۆم ھەر چاوەڕوانی ئه‌وه بووم گوللـەیەک سینگم بپێكێ، کاکە دیتم زۆر بێ ورەترن لەوەن دەست بکەنەوە! ھەر پاسدار بوو كه پاڵیان پێکه‌وە دەنا تا لە دەرگا چوکەکەی ماڵ دەرباز بن، بە خێرایی خەشابم گۆڕی و دەستڕێژێکی ترم کرد و ئەوان ھەر هەوڵی ئەوەیان دەدا گیانی خۆیان ڕزگار بکەن، منیش لەو فورسەتە کەڵکم وەرگرت و بە خێرایی خۆم گەیاندە دیواری حه‌وشه‌ی ماڵەکە و خۆم لە دیوار خستە ئەودیو، چه‌ند هه‌نگاو نەڕۆشتبووم دیم چەند ژن لە سەری كۆڵان قورعان به ده‌ست ڕاوەستاون ھەر کە منیان دیت پرسیان کرد كوا هاوڕێكانت، ئەوان لە کوێن سڵامه‌تن؟\nمنیش وتم بەڵێ، به‌ڵام ئەمن به تەنیام، زوو منیان لە شوێنی شه‌ڕه‌كه دوور خسته‌وه و شاردمیانه‌وه، ئەوە لە شوێنی دەرگیریه‌كه‌ش ھەروا تەقەیه، پاش ماوەیەکی کورت پاسدار بە گوندەکە وەر بوونەوە و خاڵ به خاڵ ده‌گه‌ڕان کە من ببیننەوە کە بۆیان نەدیتراوە جاری وابوو دەھاتنە یه‌ك هه‌نگاوی من، به‌ڵام نەیاندیتمەوە و لای ئێوارێ خانمەکان كه منیان حەشار دابوو نەفەرێکیان ھێناو ڕێگای دەربازبوونی بۆ بەتاقی کردمەوە و پاشان دەرباز بووم.\nئەو شەڕە قارەمانانەیەی شەھید ئەبوو لە چەقەل مستەفا به ته‌نیا كردی، تاكوو ئێستاش وێردی سه‌ر زمانی خه‌ڵكی ناوچه‌یه و ئاماژه‌ی قاره‌مانی و بوێریی ڕۆڵه‌ی دێموكراته.\nسه‌د حه‌یف و مخابن كه ئه‌و قاره‌مانه به‌هۆی خه‌یانه‌تی خۆفرۆش و جاش سفەتێک لە پیلانێكی ناجوانمێرانەدا لە شاری ھەولێر لەگەڵ پێشمەرگەیەکی قارەمانی دیكه بە ناوی عوسمان ڕۆیان لە ڕێکەوتی ١٣٧٤/٧/٩ بە دەستی خۆفرۆشان تێرۆر كران و چوونە نێو كاروانی هه‌رگیز نه‌مرانی شەھیدانی كوردستانه‌وه.\nیادی ئەبووی قاره‌مان و گشت شه‌هیدانی كوردستان بۆ هه‌میشه له دڵماندا زینودوه.


نسار شیخ مستەفا 17/11/2020\nناسەقامگیری ئابوری هەرێمی كوردستان پەیوەستە بە سیاسەتی ناحەكیمانەی حكومەتی هەرێم بەتایبەتیش كابینەی هەشتەم بەرپرسیاری دۆخی ئێستای موچەخۆران و گوزەرانی خەڵكی بێ چارەی هەرێمی كوردستانە، بەبێ بوونی بنەمایەكی ئابوری پتەو سندوقی پاشەكەوت بەبێ بیركردنەوە لە چارەنوس و بەرژەوەندی گشتی دابینكردنی ژیان و گوزەرانی خەڵكی فەراهەمكردنی خزمەتگوزارییەكان لەپێناو بەرژەوەندی بنەماڵە و مۆنۆپۆلكردنی زیاتری سەرمایەی وڵات و ڕووتكردنەوەی خەڵكی و سیاسەتی برسی كردن كرا بە پێوەری لەباربردنی دۆخی چەند ساڵەی كە تا ڕادەیەك ژیان شێوەیەكی گونجاوی وەرگرتبوو،.\nڕاگەیاندنی ئابوری سەربەخۆ زوڵمێك بوو لە موچەخۆاران لە تەواوی هاوڵاتیان، شكست لە دوای شكست تا گەیشتە ئەوەی حكومەتی بنەماڵە بۆ دواجار چاوێك بخشێنێتەوە و دانوستان لەگەڵ حكومەتی عێراق بەمەبەستی دۆزینەوەی رێگاچارەیەك بۆ دەربازبوون لەو وێرانەیەی بەسەر خەڵكی ستەمدیدە هاتووە.\nبە ئێستاشەوە ڕوون نیە ئەم دۆخە تاكو كوێ رێدەكات، مەلەفی نەوت و بودجە و موچە تا دوای ساڵی نوێ بەهەڵواسراوی دەمێنێتەوە دانوستان لەگەڵ بەغدا ئەنجامی دەبێت، ئەگەر ئەمانە ڕووی نەدا دوورنیە حكومەتی هەرێم جارێكی تر دەست بۆ گیرفانی موچەخۆران بەرێت و بەناوی كەمی داهات و دیسان چاكسازی و پاكسازی و پاشەكەوت ؟؟؟\nحكومەتی هەرێم لەماوەی چەند مانگی ڕابردوو چاكسازی دەست پێكرد بەڵام نەبینرا یەك كەس لەسەر گەندەڵی دەستگیربكرێت تەنها بۆ خۆڵكردنە چاوی خەڵكی و شەقام و سەرقاڵكردنیان بوو لە ڕاستیشدا خۆدزینەوە بوو لە وتی وتی بەهەدەردانی سامانی وڵات لەلایەن كاربەرێكەرانی حكومەتی هەرێم، ئەگەر نا ئەو هەموو سەرمایەدارە سیاسیە بەجارێك لەهەرێمی كوردستان دروست نەدەبوون لەسەر قوتی خەڵك،\n1270000 فەرمانبەر چاوەڕێ ی موچەكانیانن ئەمەش بۆ حكومەتی هەرێمی كوردستان بەجێدەهێڵین ئاخۆ خێراییەكەی حكومەت تێدەپەرێتە سەر ئەوەی ئەم دۆخی نەخوازراوە بە زووترین ماوە تێ پەرێنێت و خەڵكی ناڕازی ئاشت بكاتەوە، گەندەڵكاران و سەرمایەدارانی سیاسی هەمان جێگای شایستەیان دەبێت، پشك و كۆمپانیاكانیان بە پارێزراوی دەمێنێتەوە، حكومەت پاسەوانیان دەكات.


بافڵ تاڵەبانی: سیخوڕیكردن بەسەر كەسایەتییە سیاسی و كۆمەڵایەتییەكانەوە بنبڕدەكەین\nئەمڕۆ پێنجشەممە، بافڵ تاڵە‌بانی و قوباد تاڵەبانی لەگەڵ ژمارەیەک سە‌رۆك عەشیرەت و کەسایەتی کۆمەڵایەتی کۆبونەوە. بافڵ تاڵەبانی، هاوسەرۆكی یەكێتی رایگەیاند، "لێدان لە سەروەری یاسا و سیخوڕیکردن بەسەر کەسایەتییە سیاسی و کۆمەڵایەتییەکان و خەڵکەوە بنبڕ دەکەین و هیچ کەسێکیش نابورین و رادەستی دادگای دەکەین."\nئاوێنە: نوسینگەی بافڵ تاڵەبانی، هاوسەرۆكی یەكێتی، كەمێك لەمەوبەر لەبارەی كۆبونەوەكە كە تێیدا رزگار عەلی، دەرباز کۆسرەت رەسوڵ، شاناز ئیبراھیم ئەحمەد، ئەندامانی دەستەی کارگێڕی و سەعدی ئەحمد پیرە، ئاسۆ مامەند، د.سۆران جەمال تاھیرو ئەمین بابە شێخ، ئەندامانی مەکتەبی سیاسی و ژمارەیەکی بەرچاو لە ئەندامانی سەرکردایەتی ئامادەیبون، راگەیەندراوێكی بڵاوكردەوە.\nبەپێی راگەیەندراوەكە بافڵ تاڵەبانی لە كۆبونەوەكەدا وتویەتی"هەر بڕیارێک درابێت لەپێناو چاکسازی و بەرژەوەندی گشتیدا بوەو خەڵکی خۆشەویستی سنوری سلێمانی و هەرێمی کوردستان سودمەندی یەکەم دەبن. گۆڕانکارییەکان بەردەوام دەبن و دەمانەوێت ژینگەیەکی لەبار و ئارام بۆ خەڵکەکەمان دەستەبەر بکەین و خزمەتگوزاری زیاتر پێشکەش بکەین. هیچ کەسێک لەسەرو یاساوە نەبێت و هەموان هەست بە ئارامی و سەلامەتی بکەن. پاراستنی بەرژەوەندییە نەتەوەیی و نیشتمانییەکان بە ئەرکی خۆمان دەزانین و دابینکردنی ژیانێکی شایستە بۆ هاوڵاتییان کاری لەپێشینەمان دەبێت."\nبافڵ تاڵەبانی ئاماژەی بۆ ئەوەشکردوە "وەکچۆن لە رابردودا هاوکارو پشتیوانی یەکێتی بون، داواتان لێدەکەین ئێستاش بەھەمان رۆحییەتەوە لەگەڵمان بن و پێکەوە هەنگاو بەرەو سەرکەوتن بنێین."\nبەپێی راگەیەندراوەكە هاوسەرۆكی یەكێتی دڵنیاییشی دایە ئامادەبوان کە "چیتر دەستەگەری و کارکردن لەپێناو بەرژەوەندی شەخسی قبوڵ ناکەین. لێدان لە سەروەری یاسا و سیخوڕیکردن بەسەر کەسایەتییە سیاسی و کۆمەڵایەتییەکان و خەڵکەوە بنبڕ دەکەین و هیچ کەسێکیش نابورین و رادەستی دادگای دەکەین."\nلە راگەیەندراوەكەدا هاتوە"لای خۆیانەوە سەرۆک عەشیرەت و کەسایەتییە کۆمەڵایەتییەکان رایانگەیاند، ئێمە لەرابردودا پشتیوانی یەکێتی و سەرۆک مام جەلال بوین، لەداهاتوشدا هەروا دەبین. داواکارین یەکێتی بە هەمان رۆحییەتی مام-ەوە بەردەوام بێت لە خەبات و لەناو خەڵکدا بێت. پشتیوانتان دەبین بۆ چاکسازی و هەموان پێکەوە بە ئاراستەی ژیانێکی ئارام هەنگاو دەنێین و بەها باڵاکانی کوردەواری دەپارێزین."\nبافڵ تاڵە‌بانی و قوباد تاڵەبانی لەگەڵ ژمارەیەک سە‌رۆك عەشیرەت و کەسایەتی کۆمەڵایەتی کۆبونەوە.\nلە‌كۆبونە‌وە‌یە‌كدا کە رزگار عەلی، دەرباز کۆسرەت رەسوڵ، شاناز ئیبراھیم ئەحمەد، ئەندامانی دەستەی کارگێڕی و سەعدی ئەحمد پیرە، ئاسۆ مامەند، د.سۆران جەمال تاھیر و ئەمین بابە شێخ، ئەندامانی مەکتەبی سیاسی و ژمارەیەکی بەرچاو لە ئەندامانی سەرکردایەتی ئامادەیبون، بافڵ تاڵەبانی بەگرنگییەوە ڕۆڵی سەرۆک عەشیرەت و کەسایەتییە کۆمەڵاتییەکانی لە کۆمەڵگای کوردەواری بەرزنرخاند و رایگەیاند، یەکێتیی نیشتمانیی کوردستان بە ڕێزێکی زۆرەوە لە مێژوی خەبات و قوربانیدانی عەشیرەتەکانی کوردستان دەڕوانێت و ئەوان داینەمۆی شۆڕش و پێشەنگی گیانفیدایی بون لەپێناو کوردستان و یەکێتییەکەی مام. ئێمە ئەو مێژوە درەوشاوەیەی ئێوە لەبیرناکەین و یەکێتی حیزبی ئێوەیە.\nلەبارەی گۆڕانکارییەکانی نێو یەکێتییەوە هاوسەرۆک بەرچاوڕونی دایە ئامادەبوان و وتی، هەر بڕیارێک درابێت لەپێناو چاکسازی و بەرژەوەندی گشتیدا بوە و خەڵکی خۆشەویستی سنوری سلێمانی و هەرێمی کوردستان سودمەندی یەکەم دەبن. گۆڕانکارییەکان بەردەوام دەبن و دەمانەوێت ژینگەیەکی لەبار و ئارام بۆ خەڵکەکەمان دەستەبەر بکەین و خزمەتگوزاری زیاتر پێشکەش بکەین. هیچ کەسێک لەسەرو یاساوە نەبێت و هەموان هەست بە ئارامی و سەلامەتی بکەن. پاراستنی بەرژەوەندییە نەتەوەیی و نیشتمانییەکان بە ئەرکی خۆمان دەزانین و دابینکردنی ژیانێکی شایستە بۆ هاوڵاتییان کاری لەپێشینەمان دەبێت.\nبافڵ تاڵەبانی ئاماژەی بۆ ئەوەشکرد وەکچۆن لە رابردودا هاوکار و پشتیوانی یەکێتی بون، داواتان لێدەکەین ئێستاش بەھەمان رۆحییەتەوە لەگەڵمان بن و پێکەوە هەنگاو بەرەو سەرکەوتن بنێین. دڵنیاییشی دایە ئامادەبوان کە چیتر دەستەگەری و کارکردن لەپێناو بەرژەوەندی شەخسی قبوڵ ناکەین. لێدان لە سەروەری یاسا و سیخوڕیکردن بەسەر کەسایەتییە سیاسی و کۆمەڵایەتییەکان و خەڵکەوە بنبڕ دەکەین و هیچ کەسێکیش نابورین و رادەستی دادگای دەکەین.\nلای خۆیانەوە سەرۆک عەشیرەت و کەسایەتییە کۆمەڵایەتییەکان رایانگەیاند، ئێمە لەرابردودا پشتیوانی یەکێتی و سەرۆک مام جەلال بوین، لەداهاتوشدا هەروا دەبین. داواکارین یەکێتی بە هەمان رۆحییەتی مام-ەوە بەردەوام بێت لە خەبات و لەناو خەڵکدا بێت. پشتیوانتان دەبین بۆ چاکسازی و هەموان پێکەوە بە ئاراستەی ژیانێکی ئارام هەنگاو دەنێین و بەها باڵاکانی کوردەواری دەپارێزین.


دکتۆر کەمال میراودەلی: فەلسەفەی من. بەشی حەوتەم. – WTARIKURD\nسەرەتایەک لەسەر فۆرم و ماک\nهەموو پێناسە سەرەکییەکانی فەلسەفە دەگەرێنەوە بۆ مامۆستای یەکەم، بۆ ئەرستۆی مەزن. پێناسەو شیکارییەکانی ئەو بوونە بناغەی پتەوی فەلسەفەی زانستیی و زانستی فەلسەفیی.\nپێناسەی فۆرم لای ئەرستۆ گرنگییەکی گەوهەریی لە تەواویی فەلسەفەکەیدا هەیەو بۆ لێکدانەوەی هەموو دیاردەکانی سروشتی ماددی بەکاری دەهێنێ. لە بەر ئەوە گرنگە بە وردیی، وردەکاریی ئەرستۆ لە بەرهەمهێنانی پێناسەکەی یان تیۆری فۆرمی ماددی بزانین.\nڕوانگەیەک بۆ پێناسەی بوون وەک فۆرم و ماددە لای ئەرستۆ\nلای ئەرستۆ هەموو بوویەکی ماددی/ فیزیکی: فۆرم و ماددەی هەیە.\nفۆرمی ماددیی [هیلۆمۆرفیزم] زاراوەیەکی فەلسەفیی و زانستیی گرنگیی داهێنراوی ئەرستۆیە.\nئەمە لە دوو وشەی گریک (هیولە) بۆ ماددەو (ئەیدۆس یان مۆرف) بۆ فۆرم/ شێوە پێکدێت. ئەم زاراوەیە دەورێکی گرنگی لە پەڕەسەندنی فەلسەفەی سەدەکانی نێوەند و میتافیزیکی هاوسەردەمدا هەبووە.\nقورسیی تێگەیشتنی سەرەتایی لە بەکارهێنانی ئەم زاراوانە لای ئەرستۆ لەوەدایە بۆ هەموو بابەتەکانی لێکۆڵینەوە فەلسەفیی و زانستییەکانی بەکاریان دەهێنێت، بەڵام دوای تێگەیشتن و بەراوردیی بیرەکانی و کۆئاخنی بەکارهێنانیان، تێگەیشتنی ماناو گرنگیی فەلسەفییان بۆ ئەرستۆو بۆ ئێمەش ئاسانتر دەبێت.\nلە زمانەوانییدا ئەرستۆ بۆ لێکدانەوەی پێوەندیی ناو- بابەت/ سەروتار [وەک گەوهەر] و پالدراو/ بەروتار [پریدیکەیت] بەکاری دەهێنێ و جیاوازی لە نێوان [ماک، بووی سەرەتایی] و وتراوەکان یان ڕەوشەکان دا دەکات: وەک پێوەندیی، چۆنێتیی، چەندێتیی و کردار و…هتد، و دەوری ئەم جیاوازیکردنە لە پێناسەی ماک و ڕەوشەکانی بووەی ماددیدا روون دەکاتەوە.\nلە فیزیکس و میتافیزیکس دا، ئەرستۆ زاراوەی ماک و فۆرم بۆ گەڵاڵەکردنی پێناسە سەرەکیی و گەوهەرییەکانی ئەم دوو زاراوە بەکار دەهێنێت.\nلە فیزیکس دا ئەرستۆ بە تایبەتی بایەخ بەوەدەدا چۆن ماکەکان/ بووە ماددییەکان پەیدا دەبن، گەرچی باوەڕی وایە کە [هیچ شتێک لە هیچەوە (ئێکس- نیهیلۆ) پەیدا نابێت]. لەم هەوڵەیدا زیاتر چوارچێوەیەکی فۆرمی ماددیی بۆ لێکدانەوەکانی گەڵاڵە دەکات.\nلە میتافیزیکس دا، دەڵێ: فۆرم ئەوەیە کە ماددەیەک لە بابەتێکی تاکوێنەدا بەرجەستە دەکات کە لێکدراوەی هەردووکیانە واتە فۆرم و ماددە.\nلە دی ئەنیما دا، رۆح/ گیان و لەش/ جەستە وەک کەیسێکی تایبەتیی فۆرم و ماددە وەسف دەکات و هەستیاریی (هەستداریی،هەستکاریی) [پێرسێپشن] وەک شێوەیەکی هەستکردنی بێ ماددە شی دەکاتەوە.\nلە [ئەدەبیات / پۆیتیکس] دا، کاری درامی [تراژیدی یان کۆمیدی] وەک کاری پێکهێنەرو شانۆگەریی وەک فۆرمەکەی کە لەسەر شانۆ لاسایی ژیان دەکاتەوە، پێناسە دەکات.\nشیعر، هۆنراوە وەک فۆرم و کێش و سەرواو وێنەو تەکنیکە هونەرییەکانی دی شیعر، وەک ماددەی پێکهێنەر/ ناوەڕۆک سەیر دەکات.\nلە کتێبی [سیاسەت پۆلیتیکس] دا، دەستوورنامە وەک فۆرمی کۆمەڵگای شاریی [پۆلیس] و هاووڵات وەک ماددە وەسف دەکات، بەو پێیەی کە دەستوورنامە یارمەتی ڕێکخستن و یەکخستنی جەستەی شارەوانیی دەدات.\nلەمەوە دەتوانین بە شێوەیەکی سادەکاروییی گشتیی بڵێێن:\nفۆرم: شیوەی پێکهاتەکەیە بەماددەکەوە\nلە زماندا: وشەی سادە: ڕەگەزی پێکهێنەرە.\nڕستە: شێوەی/ستراکتوری پێکهاتەکەیە.\nلە کۆمەڵدا: هاووڵاتی ڕەگەزی پێکهێنەرە\nئیدارەی کۆمەڵگای شاریی/شارەوانیی/ کە دەستوور دیاری دەکات: فۆرمی پێکهاتە شارییەکەیە.\nلە مرۆڤدا گیان و لەش ڕەگەزی پێکهێنەرن\nفۆرمی مرۆڤی زیندوو پێکهاتەکەیە.\nلە شیعردا: وێنەو کێش و سەروا ڕەگەزی پێکهێنەرن، هۆنراوەکە فۆڕمەکەیەتی.\nبێگومان ئەم بنسازییکردنەی ڕوانگەکانی ئەرستۆ تەواو سادەیە و تەنیا وەک چوارچێوەیەکی گشتیی بۆ تێگەیشنی بەکارهێنانی لە ئاخاوتنی جیاوازدا لای ئەرستۆ دەشێ بە کەڵک بێت.\nکێشەی سەرەتایی هەرە گرنگ کە ئەرستۆ خولیاو خەم و خواستە فەلسەفییەکانی پێ دەستپێدەکات: ئەرکی پیناسەیە.\n7- پێناسەی بووەی ماددی/ماک/ئەست\nلە بەرئەوەی پێناسەی ماک یان بوون دەوریی گەوهەریی لە پێناسەی فۆرم و فۆرمی ماددییدا هەیە لە پێشەوە ماناو بیرۆکەی ماک/ بووەی ماددی/ گەوهەرلای ئەرستۆ ڕوون دەکەمەوە.\nئۆزیا- ئەست/ئەز / ماکOusia،\nئەرستۆ بیرۆکەی بووە، ( بوون، ماک، ئەست) بە چەند شێوەیەکی پێکەوەبەند بەکاردێنێت.\nناوە یۆنانییەکە (ئۆزیا) یە کە فۆرمێکی کرداری ( ببێ، بوونە) کە دەکرێ وەک بووی راستەقینە تەرجەمە بکرێ. لە ئینگلیزیدا بە وشەی (سەبستەنس) تەرجەمە کراوە\n[ بەرامبەر: ئەز، ئەست، هەس، هەست گەوهەر، ماک. ی کوردیی- لە شوێنێکی دی لەم کتێبەدا فەلسەفەی ئەم وشانە لە زمانی کوردییدا بە بەراورد لەگەڵ ئەرستۆ ڕوون دەکەمەوە]\nبنەچەی وشەی سەبستەنس وشەی سەبستانشیا ی لاتینیی یە کە بە مانای ژێردان، ژێربەند، بنچیینە واتە ئەوەی لە ژێرەوە وەستاوە، دێت.\nوەک زاراوەی فەلسەفیی زانستیی: سەبستەنس ئەو ماددە فیزیکییەیە کە هەر شتێکی لێ پێکدێت.\nلە کوردییدا وشەی ماک دەگرێتەوە، وەک وشەی زگماک بۆ پەیدابوونی هەر شتێکی فیزیکی: ئەوە ماکی ئەوەیە.ماکی چاکە، ماکی خراپە.\nهەروەک دەتوانین ئەست، بنەما، بنەچە، بن. گەوهەر بەکاربێنین.\nبەڵام بۆ روونکردنەوەی زیاتر من ماک یان زاراوەی (بووەی ماددی) یان (گەوهەر)، بۆ سەبستانس بەکار دێنم و وشەی ماددە بۆ مەتەر، لە بەر ئەوەی ماددە ڕۆێشتووەو باوە. کەواتە لە هەر شوێنی ئەم وشانە ماک/ گەوهەر/ بووەی ماددی هاتن، مانای (سەبستەنس) دەدەن واتە ئەو ماددە فیزیکییەی شتەکانی لێ پێک دێت بەڵام دەشێ بوونی ناماددیش یان ئایدیایی بگرێتەوە وەک چاکە، خراپە، وەک نموونەی: ماکی چاکە، ماکی شەڕ.\nپێناسەو لێکۆلێنەوەی ماک/ گەوهەر/بوون شوێنکی نێوەندی لە زۆربەی کارەکانی ئەرستۆدا هەیە.\nلە کتێبی [کەتیگۆریس- چەشنەکان ]دا\nئەرستۆ هەندێ ماک- بووەی ماددیی وەک ئەسپ، درەخت، لە چەشنەکانی دیکەی بوون وەک چەندێتیی، پێوەندیی و کات و شوێن و ڕەوش و… هتد، جیا دەکاتەوە.\nماک بووی گەوهەری سەربەخۆیە بەڵام ئەمانەی دوایی ( چۆنێتیی، چەندێتیی، ڕەوش و… هتد) ناشێ بە خۆیانەوە هەبن و بوونیان بەندە بە بوونیان ‘لەناو’ ماک واتە بووەی ماددی سەرەتاییدا.\nلە نێوان بووی ماددیدا جیاوازیی لە نێوان بووەی سەرەتایی/ ماک/ گەوهەر [تاک، شت کە بە بابەتەوە بەند نییە] و\nبووەی دووەم (پێوەبەند) دەکات کە بریتین لە ژینۆی [جێنێرا] یان تایبەتمەندیی بووە ماددییە سەرەتاییەکان\nلەو فەرهەنگەدا کە بۆ زاراوە فەلسەفییەکانی نووسیوە [میتافیزیکس: ٨] ئەرستۆ جیاوازییەکی جیا دەکات: لە وێدا دەڵێ بووەی ماددی دوو مانای هەیە: مانایەکیان ئەوەیە کە بابەتی بنەمایین مانای دووەم ئەوەیە کە هۆکاری بوونی (بوونسازیی) بووەی ماددی مانای یەکەمن.\nماک بە مانای دووەم بریتییە لە گەوهەر [ئیسێنس] واتە : [ئەوەی کە دەبێ.].کە فۆرمی [مۆرف یان ئەیدۆس ی] بووەی ماددیی یە بە مانای یەکەم.\nبەم مانایە، ئەرستۆ لە زاراوەی وەک: بووەی ماددی شتەکاندا، بەکاری دەهێنێ وەک: [ دەوترێ گەوهەر بووەی ماددی (ماکی) هەر شتێکە]\nلە [دی ئەنیما ] دا\nDe Anima II.1 (412a6-9),\nئەم جیاوازییە کەمێ جیاتر دەکات: لەوێدا بووەی ماددی وەک بابەت بە سێ مانا دیاری دەکات: ماددە، فۆرم، و پێکهاتەی ماددەو فۆرم.\nلە میتافیزیکس دا\nMetaphysics Z.1 ” (1028b24\nئەرستۆ بیرۆکەی بووەی ماددی (ماک) زیاتر گەڵاڵە دەکات و، دەڵێ: ” پرسی ئەوەی: بوون چییە؟ کتومت پرسیاریی ئەوەیە: ماک/ بووەی ماددی چییە؟ ئەمەش لەبەر ئەوەیە کە لە نێو بووەکاندا واتە لە نێو ئەو شتانەدا کە بوونیان هەیە، ئەوە بووەی سەرەتایی ماددیین [بە پێچەوانەی چونێتیی و چەندێتیی و ڕەوشی بوون و پێوەندییەکان و… هتد، ] کە بنەمایین، چونکە بۆ ئەوەی تایبەتمەندیی چییەتی هەبێ دەبێ لە پێشەوە بووەی سەرەتایی هەبێت.\nبە کورتی بۆ ئەوەی بتوانین پێناسە یان وەسفی هەر شتێ بکەین یان هیچیان دەربارە بزانین، بکەین دەبێ ئەو شتە لە پێشەوە بوونی تاک و جیابۆوەو سەربەخۆی خۆی لە خۆیدا هەبێت ئەمجا دەتوانێن لە چییەتی و چۆنییەتییەکەی ورد بێنەوەو پێناسەیەکی وردو زانستی بۆ بەرهەم بێنین.\nمرۆڤ و مرۆڤایەتی وەک بیر و کۆزان هەرگیز نەدەبوون گەر لە پێشەوە نموونەی مرۆڤی تاکمان نەبایە. کەوایە دەبێ لە پێشەوە زینەوەرێک هەبێت کە فۆرم یان شێوەی مرۆڤی هەیە ئەوسا ئێمە لە سەرنجدان و شێکردنەوەی چییەتی فۆرمەکەی و چۆنێتیی ڕەوشی ژیانی دەتوانین پێناسەی مرۆڤ بکەین.\nئەو بووە پێشینە سەرەتایی یە تاک و سەربەخۆیە ئەرستۆ ناوی دەنێ ماک یان گەوهەر.\nهەر شتێک دەربارەی بیلێێن بەو بووە سەربەخۆیەوە بەندە کەواتە بوویەکی دووەمی پێوەبەندە، یان پاڵداروە [پریدیکەیت).\nواتە کە بڵێین: مرۆڤ زیرەکە، هۆشمەندە، دوو پێیە، مێشک زلە، کۆمەلبەندە و… هتد، ئەوە هەموویان وتەیەکی دووەمن بە بوونی گەوهەریی مرۆڤەوە بەندن.\nپرسی فەلسەفیی هەرە گەورەی ئەرستۆ وەک دوایی لە کارە سەرەکییەکانی خۆیدا نیشانی دەدەین: پرسی دۆزینەوەو پێناسەکردنی ئەو گەوهەری بوونەیە.


لەگەڵ سەرکردەیەکی ناسراوی سەر بە پەکەکە کۆ بووەتەوە\nباسنیوز 08/12/2019 - 11:36 بڵاوکراوەتەوە لە كوردستان\nشاندێکی رژێمی سووریا سەردانی شارێکی کوردستان دەکات و لەگەڵ نوێنەری چەند لایەنێک کۆ دەبێتەوە.\nنەواف تەڕاد مەلحەم، سەرۆکی پارتی گەلی سووری و پەرلەمانتاری رژێمی سووریا بە میدیاکانی رژێمەکەی رایگەیاندووە، رۆژی شەممە 7-12-2019، شاندێکی رژێمی سووریا، کە خۆی ئەندام بووە تێیدا، لە قامیشلۆی رۆژئاوای کوردستان لەگەڵ لایەن و کەسایەتییە کوردی، عەرەبی و سریانییەکا کۆ بووەتەوە.\nنەواف تەڕاد مەلحەم هەروەها رایگەیاندووە، سەرکردە حوکمڕانەکانی رۆژئاوای کوردستان لە کۆبوونەوەکاندا بە شاندەکەی رژێمی سووریایان راگەیاندووە، ”ئێمە نامانەوێ لە سووریا جودا بینەوە، سنوورەکانی سووریا دەپارێزین و خاکی باکووری رۆژئاوای سووریاشمان لە تیرۆر پاک کردووەتەوە“.\nئەو سەرکردە سوورییە ئاماژەی بەوەش کردووە، کە پێشنیازیان کردووە بەپێی دەستووری سووریا، ناوی ئیدارەی خۆسەر بۆ ئیدارەی خۆجێی بگۆڕدرێت و ئەوانیش ویستیان هەیە گفتوگۆ لەوبارەوە بکەن.\nنەوفەل تەڕاد مەلحەم ناوی ئەندامانی شاندەکەی رژێمی سووریای ئاشکرا کردووە، کە هەموویان سەر بە رژێمەکەن و بریتی بوون لە:\n- نەواف تەڕاد مەلحەم\n- فەیسەڵ عەزوز، هەماهەنگکەری لێژنەی چاودێریی گفتوگۆی نیشتمانی لە حزبی بەعسی سووری\n- محەمەد ئەبو قاسم، سەرۆکی پارتی تەزامون\n-تاریق ئەحمەد، ئەندامی مەکتەبی سیاسیی پارتی سووریای نەتەوەیی کۆمەڵایەتی\n- فاتح جاموس، سەرۆکی رەوتی گۆڕانکاریی ئاشتییانە\n- پەروین ئیبراهیم، سەرۆکی پارتی گەنجان بۆ بونیاتنان و گۆڕانکاری\nساڵح موسلیم، ئەندامی ئەنجومەنی گشتی پارتی یەکێتیی دیموکراتی (پەیەدە)ی باڵی سیاسیی پەکەکە لە رۆژئاوای کوردستان\n- جۆزێڤ لەحدۆ، ئەندامی مەکتەبی سیاسیی پارتی یەکێتیی سریانی\n- محەمەد موسا، سەرۆکی پارتی چەپڕەوی کوردی\n- مستەفا مەشایخ، سەرکردەی پارتی یەکێتی\n- عەبدولئیلاه عەربۆ، ئەندامی پەیوەندییە گشتییەکان.\nپێشتر باهۆز ئەرداڵ، کە سەرکردەیەکی سەربازیی پارتی کرێکارانی کوردستان (پەکەکە)یە، رایگەیاندبوو، ئەگەر ئیدارەی خۆجێی رۆژئاوای کوردستان و یەکینەکانی پاراستنی گەل (یەپەگە)ی باڵی سەربازیی پەکەکە لە رۆژئاوای کوردستان، نەبان، ئەوا ”شتێک بەناوی سووریا و بەشار ئەسەد نەدەما“.\nهەفتەنامەی باس #461\nشاسوار عەبدولواحید دەستەواژەی نەشیاو و نائەخلاقی بەرامبەر بە شادی نەوزاد بەکار دێنێ\nگرووپێکی یەکێتی سۆران عومەر بۆ گومانخستنە سەر ڕووداوەکانی هەولێر و دهۆک بەکار دەهێنێت


نووچە نێت | ڕاستگۆیی بێ لایەنی| ئەمریکا دژی چین، هەوڵی دابەزاندنی نرخی مس دەدات\nJune 2021 14 - 19:56:05\nنرخی کانزای مس لە بازارەکان بە کەمتر لە 10 هەزار دۆلار بۆ هەر تۆنێک مامەڵەیان پێوەکرا، ئەم دابەزینەی نرخی کانزای مس دەگەڕێتەوە بۆ بڕیاری پێشبینیکراوی ئەنجوومەنی یەدەگی فیداڵی بۆ زیادکردنی باجی سووی سەر ئەو کاڵایە لە ڕۆژانی داهاتوودا.\nهەروەها نرخی مس لە بۆرسەکانی بەریتانیا بە ڕێژەی 0.3% بۆ 9972.50 بۆ هەر تۆنێک دابەزی، بەڵام لە بەرامبەردا نرخی ئەلەمنیۆم بەرزبوویەوە و نرخی زینک و نیکل بە جێگیری مانەوە.\nبواژنەوەی بازاڕەکانی وڵاتی چین و زیاد بوونی خواست لەسەر کاڵای مس، بوونە هۆی بەرزبوونەوەی نرخەکانی ئەو کانزاییە لە بازارەکانی جیهاندا، ئەمەیش ڕێژەی هەڵئاوسانی لە بازاردا زیاتر بەرز کردەوە، بۆیە پێشبینیەکان بۆ بڕیاری ئەنجوومەنی یەدەگی فیدراڵی لە زیاد کردنی باجی سوو بۆ کەمکردنەوەی رێژەی هەڵئاواسان، نرخی مسی لە جیهاندا دابەزاند.\nبە گوێرەی پێشبینی شارەزایانی بواری ئابووری، ئەنجوومەنی یەدەگی فیدراڵی تا ساڵی 2023 لە بەرزکردنەوەی باجەکانی سوو بەردەوام دەبێت، ئەمەیش لە پێناو نزمکردنەوەی ڕێژەی هەڵئاواسانی بازار و زیاد کردنی دەرفەتەکانی بەردەم گەشەی ئابووری جیهانییە.\nكۆمسیۆنى هه‌ڵبژاردنه‌كانى عێراق باره‌گاى چه‌ندان حزب داده‌خات\nكۆمسیۆنى باڵاى هه‌ڵبژاردن: كاندیده‌كان ناگۆڕدرێن ته‌نانه‌ت ئه‌گه‌ر بشمرن\nکێبرکێی چین و ئەمریکا بۆ گازی قەتەر بەهێزتر دەبێت


به‌رپرسێكى حه‌شد زانیارى له‌سه‌ر گه‌ڕانه‌وه‌ى پێشمه‌رگه بۆ خورماتوو ئاشكرا ده‌كات\nبه‌رپرسێكى سه‌ربازى حه‌شدى شه‌عبى له خورماتوو ئاشكراى كرد كه هیچ هێزێكى پێشمه‌رگه نه‌گه‌ڕاوه‌ته‌وه بۆ خورماتوو و دووپات له‌وه‌یش ده‌كاته‌وه كه به‌بێ ڕه‌زامه‌ندى ئه‌وان یه‌كێتى جمووجۆڵ ناكات.\nئه‌مڕۆ دووشه‌م 11ى شوبات، حه‌نووش سه‌ید به‌رپرسی هێزی چه‌كداری حه‌شدی شه‌عبی له شارۆكه‌ی خورماتوو به "وشه"ى ڕاگه‌یاند، ده‌نگۆى گه‌ڕانه‌وه‌ى پێشمه‌رگه بڵاو بووه‌ته‌وه، به‌ڵام تا ئێسته هیچ هێزێكى پێشمه‌رگه له سنوورى خورماتوو نه‌بینراوه.\nڕوونیشى كرده‌وه كه فه‌رمانده‌كانى پێشمه‌رگه كه سه‌ر به‌یه‌كێتین به‌بێ ڕه‌زامه‌ندى حه‌شدى شه‌عبى ناتوانن بڕیارى گه‌ڕانه‌وه‌ى بۆ ئه‌و سنووره بده‌ن و ئێسته ته‌نیا هاوئاهه‌نگى له‌نێوان سوپاو وه‌زاره‌تى پێشمه‌رگه‌دایه.\nئه‌و لێدوانه‌ى به‌رپرسه‌كه‌ى حه‌شدى شه‌عبى له‌كاتێكدایه كه ئێواره‌ى ئه‌مڕۆ دواى بڵاو بوونه‌وه‌ى ده‌نگۆى چوونى دوو یه‌كه‌ى پێشمه‌رگه بۆ خورماتوو، جه‌بار یاوه‌ر ئه‌میندارى گشتیی وه‌زاره‌تى پێشمه‌رگه‌ى حكوومه‌تى هه‌رێمى كوردستان ڕه‌تى كرده‌وه كه پێشمه‌رگه جووڵه‌ى كردبێت.


پانزە ساڵ لەمەوبەر پارتی كلتوری بارەگا سوتاندنی له عێراق داهێنا\nkurdiu2 18/10/2020 - 12:16 هەواڵ/كوردستانی\nلێدوانێكی هۆشیار زێباری ئەندامی مەكتەبی سیاسی پارتی دیموكراتی كوردستان لە كەناڵی (حرە) سەركردەو لایەنگرانی حەشدی شەعبی توورە دەكات ، توورەبونی لایەنگرانی حەشدی شەعبی دوای ئەوە هات هۆشیار زێباری ئەندامی مەكتەبی سیاسی پارتی لە میانی چاوپێكەوتنێكی تەلەفزیۆنیدا ئەوەی راگەیاند ئەو گروپانەی كە هێرشیان كردە سەر هەولێر هەر ئەو گروپانەن كە لەبەغداد هێرش دەكەنە سەر دیبلۆماتكاران .\nهۆشیار زێباری وتیشی دەبێت موستەفا كازمی سەرۆك وەزیرانی عێراق ناوچەی سەوزی نێودەولەتی لە بەغدا پاكبكاتەوە لە میلیشیاو گروپەكانی سەر بەحەشدی شەعبی.\nدوای ئەوە بەیانی رۆژی شەممە لایەنگرانی حەشدی شەعبی لەشاری بەغدا چونە سەر بارەگای لقی 5ی پارتی و دەستیان بە خۆپیشاندان و نارەزایەتی كرد پێشتر پارتی بارەگای خۆی لە بەغداد چۆلكردبوو ، خۆپیشاندەرانیش چەند دروشمێكیان دژی هۆشیار زێباری و پارتی دەوتەوەو هەندێك لە خۆپیشاندەرانیش سوكایەتیان بە ئاڵای كوردستان كرد و سوتاندیان، دوای چەند كاتژمێرێك لەمانەوەی خۆپیشاندەران لە بەردەم لقی پارتی دواتر چونە ناو بارەگاكەو ئاگریان تێبەرداو سوتاندیان.\nبەرپرسی لقی پارتی لە بەغدا وتی سكاڵا لەسەر حكومەتی عێراق تۆمار دەكەن لەبارەی ئەوەی كە هێزە ئەمنیەكانی عێراق رێگرییان لە سوتاندنی بارەگاكەیان نەكردووە ،لەبەرامبەر سوكایەتیكردن و سوتاندنی ئاڵای كوردستان حیزب و لایەنە سیاسیەكان و دام و دەزگا فەرمیەكانی هەرێم هەڵوێستی توندیان دەربری .\nدوای سوتاندنی بارەگاكەی پارتی هۆشیار زێباری پۆزشی بۆ قسەكانی هێنایەوەو رایگەیاند كە حەشدی شەعبی هێزێكی فیداكارەو نابێت بێ رێزی پێبكرێت.\nئەمانەش دوای ئەوە دێت كە پانزە ساڵ لەمەوبەرو لە ساڵی 2005 لە سنوری پارێزگای دهۆك كە پارتی باڵادەستە كلتوری بارەگا سوتاندن داهێنراو بەناوی خۆپیشاندانەوە بارەگاكانی یەكگرتووی ئیسلامی كوردستان سوتێنران و ئەندامێكی سەركردایەتی و چەند كادیرێكیتری یەكگرتوو بەدەستی لایەنگرانی پارتی و هێزە ئەمنیەكانی پارتی شەهید كران.


پارێزگاری كه‌ركوك:سوپاس و ستایشی بەرپرسێکی یەکێتی دەکات – Standard Kurd\nپارێزگاری كه‌ركوك:سوپاس و ستایشی بەرپرسێکی یەکێتی دەکات\nلەلایەن ستاندار Posted on نیسان 14, 2019 1385 جار بینراوە 0 سەرنج\nراكان سه‌عید جبوری، پارێزگاری كه‌ركوك به‌وه‌كاله‌ت،له رونكردنه‌وه‌یه‌كدا كه دره‌نگانی شه‌وی شه‌ممه 13ی نیسان بڵاویكردۆته‌وه،سوپاس و ستایشی هه‌وڵه‌كانی لێپرسراوی رێكخستنه‌كانی كه‌ركوكی یه‌كێتی ئاسۆ مامه‌ند و سه‌ركردایه‌تی ئه‌و رێكخستنه ده‌كه‌ین… “، به‌هۆی ئازادكردنی ده‌ستگیركراوان له زیندانه‌كانی هه‌رێمی كوردستان به تایبه‌ت له پارێزگای سلێمانی، كه له ئێستادا ژماره‌یه‌كیان له قۆناغێكی دیكه‌دا گه‌ڕێنراونه‌ته‌وه بۆ كه‌ركوك.\nبه‌ر له دوو مانگ و نیو برایه‌کى راکان سه‌عید، پارێزگاری كه‌ركوك به‌وه‌كاله‌ت له‌گه‌ڵ 11 که‌سى دیکه له زیندانه‌كانی ئاسایشی سلێمانییه‌وه به هه‌وڵى تاکه‌که‌سى راكان سه‌عید و رێككه‌وتنی له‌گه‌ڵ لێپرسراوانی یه‌كێتی راده‌ستى ده‌زگا ئه‌منییه‌کانى که‌رکوک كرانه‌وه، به‌ڵام ئه‌و پرۆسه‌یه دوور له چاوى راگه‌یاندنه‌کان و ده‌زگا ئه‌منییه‌كان ئه‌نجامدرا.\nبڵاوکراوەی پێشووهەیە جانی دیکتاتۆری\nبڵاوکراوەی نوێترمەسرور بارزانی بەمەرج رازیبوە کە نێچیرڤان بارزانی دەسەڵاتەکانی مه‌سعود بارزانی هەبێت


رووناک شوانی"هه‌موو شۆڕشە ڕۆشنبیرییەکان لە وەرگێڕانەوە سەریان هەڵداوە"\n(447) جار بینراوە\nپرۆسه‌ی وه‌رگێڕان به‌ده‌ر له‌وه‌ی گواستنه‌وه‌ی روحییه‌تی ده‌ق وزمان وزیندوكردنه‌وه‌ی دینامیكییه‌تی ئاخاوتن وداڕشتنه‌وه‌ی فه‌رهه‌نگ وشارستانییه‌ته، هه‌ڵه نیه گه‌ر بڵێن ئه‌و ساته‌وه‌خته پراوپڕله بڕوابوون و دان پێدانانی وه‌رگێڕه به‌گرنگی و داهێنانی نه‌ژادی ده‌قێك، كه‌لێناگه‌ڕێت وه‌رگێڕ له‌به‌رامبه‌ریدا "بتئاسا" بوه‌ستێت و كاربۆ وه‌رگێڕانی نه‌كات.\n(ڕێوان) بۆ زیاتر ئاشنابوون له پرۆسه‌ی وه‌رگێڕان، گفتوگۆیه‌ك له‌گه‌ل نوسه‌رو و وه‌رگێڕی كورد (رووناك شوانی)سازده‌كات.\nڕێوان: چی لە دەقێکدا سەرنجت ڕادەکێشێت و وات لێ دەكات بڕیاری وەرگێڕانی بدەیت؟ بابەتی سەرەكی وەرگێڕانەکانت چین؟ لە چ زمانێكەوە وەریان ده‌گێڕیت؟\nرووناک شوانی: زۆر جار وا رێک دەکەوێت دەقێک دەخوێنینەوە بەڕادەیەک لەگەڵیدا ئاوێتە دەبین، بۆ نموونە، خەیاڵی فراوانی نووسەر و تەکنیکی بەرزی گێڕانەوە تا دوا دێڕ لەتەک خۆیاندا کەمەندکێشمان دەکەن. دەق هەیە پانتاییەکی گەورەی لە واقیع و کردە کۆمەڵایەتی، کولتووری و سیاسییەکانی کۆمەڵگەکەمان لە خۆ دەگرێت، بگرە هەندێ جار کارەساتە مێژووییەکانی خۆمانی تێدا بەدی دەکەین، ڕۆمان هەیە بەتام و چێژێکی هێندە مەعریفییەوە نووسراون توانای ئەدەبیی و ڕاستگۆیی نووسەر سەرنجمان ڕادەکێشن، وەکو وەرگێڕێک هەست دەکەین، کە دەبێت ئەم جۆرە دەقانە و ئەفرێنەرەکەی، کە نووسەرەکەیەتی بەخوێنەری کورد بناسێنین لێرەوە بڕیار لەسەر وەرگێڕانی دەدەین. دەتوانم بێژم، زۆربەی ئەو ڕۆمانانەی وەرمگێڕاون لە ئەدەبی ڕیالیزمەوە نزیکن، کە باس لە تاک و کێشە کۆمەڵایەتییەکانی کۆمەڵگەکانی ئەو جوگرافیایەی ناوی ڕۆژهەڵاتی ناوینیان لێ نراوە دەکەن ژن چ وەکو قارەمان و چ وەکو نووسەری ئەو ڕۆمانانەی وەرمگێڕاون، پانتاییەکی فراوانیان لە هەڵبژاردنەکانمدا داگیر کردووە. زۆربەی بەرهەمەکانم لە زمانی فارسییەوە وەرگێڕاون. ڕۆمانی( پیاوێکی بێچارەنووس)م لە سوێدییەوە و( سەمای کەزی و ڕووبار )م لە عەرەبییەوە پاچڤە کردووە.\nڕێوان: وەرگێڕ رۆڵی هەیە لە بەجیهانییكردنی به‌رهه‌مێکی ئەدەبی، زانستی یان فه‌لسه‌فی هتد..؟ یاخود بەجیهانیبوونی كتێبێک( بۆنمونە نووسەرێكی ناودار، كە رۆمانێك دەنووسێت قورسایی وناوبانگی وادەكات وەربگێڕدرێتە سەر زمانەكانی دونیا؟\nرووناک شوانی: هەموو وەرچەرخانە مێژووییەکان، شۆڕشە ڕۆشنبیری و کولتوورییەکان لە ڕێگەی وەرگێڕانەوە سەریان هەڵداوە. ڕۆشنگەرەکانی ئەوروپا بەهۆی وەرگێڕانەوە بەرهەمە فەلسەفی و ئەدەبییەکانی یەکدیان ناسی و کەوتنە ژێر کاریگەری دنیابینی یەکترەوە. شۆڕشی مەشرووتە لە ئێران، دەرفەتی بۆ وەرگێڕانی بەرهەمی نووسەرە ڕۆژئاواییەکان بۆسەر زمانی فارسی ڕەخساند، کە لە ئەنجامدا ئێرانێکی مۆدێرنی لە هەموو ڕوویەکەوە بەرهەم هێنا. هەموو ئەو وەرگێڕانانەی ئاماژەمان پێیان دا لەسەر دەستی وەرگێڕی کارامە کراون، کەواتە، ئەوە وەرگێڕە، کە ڕۆمان یان هەر ژانرێکی تری ئەدەبی، فەلسەفی و زانستی نەتەوەیەک بەوی دی دەناسێنێ و بەجیهانیی دەکات. بۆ نموونە" فاوست "ی گۆتە بۆ زۆربەی زمانەکانی جیهان وەرگێڕداروە. لەم ساڵانەی دواییشدا بەرهەمەکانی نەوال سەعداوی، ئۆرهان پاموک، یەشار کەمال و دەیان نووسەری تری نەتەوەکانی تر لە ڕەفەی کتێبخانەکانی زۆربەی وڵاتانی ئەوروپادا دەبینرێن. ڕەنگە ناوبانگی نووسەر ڕۆڵی لە وەرگێڕانی بەرهەمەکانییدا هەبێت، بەڵام دواجار خودی دەقە، کە بڕیاردەری یەکلاکەرەویە لە پاچڤەکردن و بەجیهانیبوونی کتێبێکدا.\nڕێوان: بۆچی وەرگێڕان لە زمانی كوردییەوە بۆ زمانەكانی دیكە زۆركەمە؟ كتێبخانەی كوردی نیوەی بەرهەمەكانی وەرگێڕانە. له‌كاتێكدا بۆئەوەی كورد، خۆی بە هەموو دونیا بناسێنێت، زۆر پێویستە وەرگێڕەکانی كار بۆ گواستنەوەی مێژوو،شارستانیه‌ت وهه‌مووداهێنان و ئەدەبیاتی خۆیان بکەن بۆسه‌رزمانه‌كانی دونیا؟\nرووناک شوانی: بەیارمەتیت لە شەقڵی دووەمی پرسیارەکەوە، سەبارەت بەزۆری وەرگێڕان بۆ زمانی کوردییەوە دەست پێ دەکەم. ئەزموونی وەرگێڕان بۆسەر زمانی کوردیی بەو فراوانییەی، کە ئێستا دەبینرێت، مێژوویەکی درێژی نییە، تەمەنی لە بیست ساڵێ تێناپەڕێ دیارە بەر لەوە وەرگێڕان هەبووە، بەڵام بەو شێوە بەربڵاوەی ئەمرۆ نەبووە. ئێمەی کورد خاوەن کولتوور و ناسنامەی خۆمانین، دەتوانین و پێویستە شاکارە ئەدەبی و فەلسەفییەکانی جیهان بەزمانی خۆمان بخوێنینەوە. زمانی فارسی یەکێ لە زمانە زیندوو و دەوڵەمەندەکانە، چونکە بەپێی سیاسەتی فەرهەنگیی ئەو وڵاتە، ساڵانە هەزاران کتێب، هەر لە بەرهەمی ئەدەبییەوە بگرە تا بە کتێبی زانستی، لێکۆڵینەوەی سیاسیی و فیکریی ڕا دەگات، وەردەگێڕنە سەر زمانەکەیان، بۆیە دەبینین زمانی فارسی و فەرهەنگە دەوڵەمەندەکەی لە پێشکەوتن و گەشەی بەردەوامدان. لە سوێد کتێبێکی دانسقە لە هەر شوێنێکی جیهاندا، کە کەڵک بە کولتووری مرۆڤایەتی بگەیەنێ چاپ بکرێت، هێشتا مرەکەبەکەی وشک نەبۆتەوە دەخرێتە لیستی پڕۆژەی وەرگێڕانەوە. کەواتە زۆری وەرگێڕان( نەک بۆری)کەڵکمان پێ دەگەینێت، بەکولتوور و شارستانییەت، بە هونەر و زانستی نەتەوەکانی تر ئاشنامان دەکات و گەنجینەی فەرهەنگیمان زەنگین دەکات، بەمەرجێ لە چوارچێوەی پڕۆژەیەکی ئەکادیمیدا بکرێ، نەک بەو شێوە هەڕەمەکییەی ئەمڕۆ لە ئارادایە.\nسەبارەت بە کەمی وەرگێڕان لە کوردییەوە بۆ زمانەکانی تر، لەبەر ئەوە نییە، کە ئێمە وەرگێڕمان نییە، بەڵکو خواست بۆ ئەو پڕۆژە ئەکادیمییە نییە، کە پێشتر ئاماژەمان پێ دا، چونکە کارکردن بەپێی سیاسەتێکی فەرهەنگیی و نەخشەبۆداڕێژراو، کە خاوەن ستراتیژییەتێکی ئەکادیمی بێ، چاکتر ئامانجەکان بەدی دەهێنن و لە هەوڵی تاکەکەس سەرکەوتووتر دەبن. بۆ نموونە، گەر ناوەندێکی وەرگێڕان یان یەکێ لە زانکۆکان پلان بۆ وەرگێڕانی بەرهەمەکانی هەموو شاعیرانی کلاسیک و بگرە نوێخوازەکانیش بۆ زمانەکانی ئینگلیزی، فڕەنسی و ئەڵمانی دابنێت، بۆ ئەو مەبەستە وەرگێڕی کارامە دەستنیشان بکەن، دەتوانن پاش چەند ساڵێک شاعیرانی وەکو نالی، مەحوی، مەولەوی و گۆران و .... بە دنیا بناسێنن، هەروەکو چۆن لە ئێراندا سەعدی شیرازی، خەیام، شاملو و فەروخزاد لە ناوەندە ئەدەبییەکانی جیهاندا ناسراون. بێ گومان ناساندنی خۆمان، وەکو یەکێ لە گەورەترین نەتەوەی بێ دەوڵەت، لە ڕێگەی وەرگێڕانی بەرهەمە مێژوویی، ئەدەبی و کولتوورییەکانمانەوە ئەرکێکی زۆر پێویست و پیرۆزیشە، وەکو تاک کاری لەسەر کراوە. ئەمرۆ لە سۆنگەی خراپی دۆخی سیاسیی و ئابووری کوردستان، هەزاران کورد لە زێدی خۆیان هەڵکەنراون و لە وڵاتە جۆراوجۆرەکانی دنیادا گیرساونەتەوە، زۆربەیان شارەزاییان لە زمان و کولتووری ئەو وڵاتانە پەیدا کردووە، لە نێویاندا دەیان وەرگێڕمان هەن کار لەسەر وەرگێڕانی کتێب و بەرهەمی ئەدەبی کوردیی دەکەن. بەڵام هەموو ئەمانە هەوڵی تاکەکەس و پەراکەندەن بۆیە دەرناکەون، تاقە ئەڵتەرناتیڤیش وەکو پێشتر باسمان کرد، دامەزارندنی ناوەندێکی نەتەوەییە بۆ وەرگێڕان، کە پلانێکی ستراتیژی تۆکمەی درێژخایەنی بۆ ئەو مەبەستە هەبێت.\nڕێوان: ئەمە چەندەم کتێبە وەرتگێڕاوە ؟ ئایا ھیچ بەرھەمێکت ھەیە، کە لە ئایندەدا خۆت بینوسیت، یاخود بەرهەمی تر هەن کار لەسەر وەرگێڕانیان بکەی؟\nرووناک شوانی: ڕۆمانی (کەژاڵ ) لە نووسینی (مەندانە موعینی) هەشتەمین بەرهەمی وەرگێڕانمە، (دەزگای جەمال عیرفان) چاپی کردووە و بەم نزیکانە دەکەوێتە بەر دیدی خوێنەران وەکو بەرهەمی خۆم، تەنها ڕۆمانێکم هەیە بەناوی( ڕۆژ لێرەوە هەڵدیت ) دوو وەرگێڕانی تریشم ئامادەی چاپن، یەکێکیان ڕۆمانێکی دیکەی نووسەری ئێرانیی( پەرینووش سەنیعییە)، کە نووسەری ڕۆمانەکانی( بەشی من و باوکی ئەو)ە. هیوادارم بەزویی دەرفەتی چاپکردنیان بۆ بڕەخسێت.


ڕاسان و کولتووری سیاسی\n23:03 - 15 خەرمانان 2718\nلە هەر کۆمەڵگا و لە هەر وڵاتێکدا، بەشێک لە سیستمی سیاسەت کردن و پێوەندییە سیاسییەکان بریتییە لە کولتووری سیاسیی زاڵ و لەو چوارچێوەیەشدا، ئاخافتن و دەربڕینی سیاسی، تانوپۆی ئەو پێوەندییە سیاسییانە و لەراستیدا تانوپۆی کولتووری سیاسی پێک دێنن.\nبە وردبوونەوەیەکی خێرا بە سەر وێژمانی سیاسی یان کۆمەڵەی رستە و چەمک و دەستەواژە سیاسییەکانی هەر رێکخراوێکی سیاسی یان لێدوانە سیاسییەکانی تێکۆشەرانی سیاسی و چالاکانی بواری سیاسەت و ئیدارەی کۆمەڵگا و وڵات و هەروەها ئۆپۆزیسیۆن و ئۆپۆزیسیۆنی سیاسیی وڵاتێک و سیستمێک، زۆر سانا دەر دەکەوێ کە هەر کەس و لایەنێک لە چ پاشخانێکی هزری و بیرکردنەوە و لە چ تێڕوانینێکەوە بەرەوڕووی جیهان دەبێتەوە و لەڕاستیدا سیاسەت و هەڵوێستی سیاسی جیا لە بەرژەوەندییە دژبەر و هاوبەشەکان و پارسەنگی هێز و ...، بەشێکیشی بریتی دەبێ لە شەڕی وێژمانی یان شەڕی گوتارەکان، کە لە راستیدا گوتار و وێژمان شەڕی بەرژەوەندی و سیاسین کە خزاونەتە دونیای وشەوە.\nلە وڵاتی فرەنەتەوەی ئێراندا، چەترێکی وێژمانیی مێژوویی هەیە کە هەرچەند کاڵ و کرچ بۆتەوە و لە زۆر شوێندا شڕ بووە و دادڕاوە، بەڵام هەر ئاسەوارەکانی ماون و کاریگەرییان هەیە کە ناوی دەنێین ئەدەبیاتی سیاسیی مارکسیزمی رووسی- توودەیی، کە سەرچاوەی لە مارکسیزمی رووسی، بە کولتووری ناووناتۆرە و وشە ڕەقەکانی رووسیەوە، لە روانینی رووسەکانی سەردەمی تێزارو دواتر سۆڤیەتەوە بۆ مارکسیزمی وێرانکەری هەموو شتەوە، هەڵدەقوڵا و لە تێگەیشتنە ناتەواوەکانی حیزبی توودەدا بەرگی دیکەی بەبەردا کرا و ئەدەبیاتی سیاسیی مارکسیزمی رووسی- توودەیی لێکەوتەوە.\nئەم ئەدەبیاتە سیاسییە بریتی بووە لە ناووناتۆرە لێدان، وشەی ڕەقی بێزارکەر دۆزینەوە بۆ دەرپەڕاندنی رەقیب و لایەنی دیکە و سووکایەتی کردن و بێڕێزی بە هەموو بڕوا و تێگەیشتنەکانی غەیرەخۆی بووە و مەبەستەکەش ئەوە بووە کە بە سووکایەتی و بێڕێزی و ئەنگ وتۆمەت، رەقیب لە گۆڕەپان وەدەر بنێن.\nبەداخەوە ئەم کولتوورە سیاسییە تەنیا لە حیزبی توودەدا قەتیس نەمایەوە و بە پانتایی ئێران تەشەنەی سەند و زۆربەی حیزب و لایەنەکانی کەم تا زۆر گرتەوە و ئێستاش کە لە مووزەدا دەبێ بۆ حیزبی توودە و مارکسیزمی رووسی بگەڕێی، ئاسەواری ئەو ئەدەبیاتە سیاسییە بێزارکەرە هەر دەبیندرێ.\nلەلایەکی دیکەوە ئەدەبیاتێکی سیاسیی کولتووری بەجێماوی سیاسەتنامەی نیزامیی گەنجەوی ماوەتەوە کە بریتییە لە کولتووری پێداهەڵگوتن و ریاکاری، کە ئەویش لە ئەدەبیاتی بەشێک لە کۆماری ئیسلامی و لایەنی سیاسیی دیکەشدا دەبیندرێ بۆیە دەڵێم بەشێک، چوونکە بەشە سەرەکییەکی کۆماری ئیسلامی پەیڕەوی هەمان خەتی ئەدەبیاتی سیاسیی رووسی – توودەیی دەکەن.\nراسانی رۆژهەڵات پێویستە کە هەم لە سووکایەتیکردن خۆی بەدوور بگرێ و هەم ریاکارانە و شەرمێونانە نەبێ و لە نێوان ئەو دوو بەرداشەدا ئەدەبیاتێكی دیکە بگرێتەبەر کە بریتی بێ لە راست و رەوان و جیددی بوون، بە پاراستنی رێزی بەرامبەرەوە، بە بێ ئەوەی پاشەکەشە لە مافە ئەساسییەکان بکا. بۆ راگرتنی رێز پێویست بە ریاکاری و پێداهەڵگوتن ناکا و بۆ سەلماندنی بوونی خۆشت پێویستت بە بێڕێزی و سووکایەتی بە بەرامبەر نییە. ئەدەبی سیاسیی راسان دەبێ ئەدەبێکی جیددی، بە بێ شەرمکردن، راستوێژ و پشتگەرم بە مافە ئەساسییەکانی گەل و بەڵگەمەند و مەنتقی بێ.


سه‌ره‌کی, ٢٦ ی مانگی سێ ٢٠١٩\nسێشه‌ممه ٢٦ ی مانگی سێ ٢٠١٩\nحاجی کاروان: یەکگرتووی ئیسلامی کوردستان باجی ریفراندۆمی دا\nلە ماوەی پێشوودا، یەکگرتووی ئیسلامی کوردستان ئۆپۆزیسیۆنبوونی خۆی راگەیاند. ئەم بڕیارە لە دوای ئەوەوە ھات کە لە ھەڵبژاردنی ئەمجارەی ھەرێمی کوردستاندا، ژمارەی کورسییەکانی بوو بە نیوە و لە (١٠) کورسییەوە بۆ( ٥) کورسی کەمی کرد\nبەڕێوەبەرى بەنداوى دەربەندیخان، دەڵێت دەسەڵاتدارانى عێراق و هەرێم لەلایەن وڵاتى ئێرانەوە ئاگادار کراونەتەوە لە بەردانەوەى بەشێک لە بەنداوەکانیان، تا عێراق و هەرێم ئامادەکارى بکەن\nبڵێسە جەبار: بەرپرسی خاڵە سنۆریەکان بانگهێشتی پەرلەمان کراون و لێپێچینەوەیان لەگەڵدا دەکرێت\nبڵێسە جەبار ئەندامی سەركردایەتی یەكێتی نشتیمانی كوردستان و لە هەمان كاتدا ئەندامی ئەنجومەنی نوێنەرانی عێراق بۆ دەنگی ئەمەریكا دەڵێت ئەم هەفتەیە بەرپرسی خاڵە سنووریەکان بانگهێشتی پەرلەمان کراون\nدادگایـیکردنی فەرمانبەرێکی کونسوڵخانەی ئەمەریکا لە ئستەنبوڵ دەسـتیپـێکرد\nدادگاییکردنی فەرمانبەرێکی کونسوڵخانەی ئەمەریکا لە ئستەنبوڵ دەسـتیپـێکرد بە تۆمەتی سیخوڕی و هەوڵدان بۆ ڕووخاندنی حکومەتی تورکیا\nکوەیت مەخابنی خۆی دەربڕی لە بەرامبەر بڕیارەکەی ئەمەریکا سەبارەت بە گۆلان\nکوەیت وتی بەداخەوەیە بۆ بڕیارەکەی ئەمەریکا سەبارەت بە دانپێدانانی دەسەڵات ئیسڕائیل بەسەر بەرزاییەکانی گۆلاندا و داوای کرد ڕێز لە یاسا نێودەوڵەتییەکان بگیردرێت\nعارف ڕوشدی: ئێمه‌ش تێناگه‌ین یه‌كێتی چ داواكارییه‌كی هه‌یه، هه‌موو جارێك گۆڕانكاری له‌قسه و داواكارییه‌كانیاندا ده‌كه‌ن\nئه‌و گۆڕانكارییانه‌ش له‌داواكاری و قسه‌ی یه‌كێتی به‌هۆی كێشه و ململانێی نێوخۆیی یه‌كێتی خۆیه‌تی، پارتی-ش تا ئه‌و "حه‌ده"ی ده‌رفه‌ت هه‌بێت چاوه‌ڕێی یه‌كێتی ده‌كات، ماوه‌كه هه‌روا به‌كراوه‌یی نامێنێته‌وه."\nدیمەشق بڕیارەکەی ئەمەریکا سەبارەت بە گۆلان بە دەستدرێژی دەزانێت بۆ سەر سەروەری سوریا\nوەزارەتی دەرەوەی سوریا لە بەیاننامەیەکدا ڕایگەیاند بڕیارەکەی ئەمەریکا بۆ دان پێدانان بە دەسەڵاتی ئیسڕائیلدا بۆ سەر بەرزاییەکانی گۆلان " دەستدرێژییەکی ڕوون و ئاشکرایە بۆ سەر سەروەری و یەکگرتوویی خاکی کۆماری سوریای عەرەبی\nسەرۆک وەزیرانی ئیسرائیل بە خێرایی کۆتایی بە سەردانەکەی بۆ کۆشکی سپی هێنا\nسەرۆک وەزیرانی ئسرائیل بنیامین نەتەنیاهوو بە خێرایی کۆتایی بە سەردانەکەی بۆ وڵاتەیەکگرتوەکانی ئەمەریکا ئەمڕۆ دوو شەممە هێنا ، بۆ ئەوەی بگەڕێتەوە وڵات و رێوشوێنی پێویست بگرێتە بەر بەرامبەر ئەو موشەکەی لە کەرتی غەزەوە گیرایە ئسرائیل


په‌كه‌كێ سێكته‌را گه‌شتوگوزارێ ل باشوورێ كوردستانێ وێران كرییه - دارکا مازی\nپه‌كه‌كێ سێكته‌را گه‌شتوگوزارێ ل باشوورێ كوردستانێ وێران كرییه\nشه‌رێ ساخته یێ په‌كه‌كێ ل دژی ئارتێشا تركیێ ل باشوورێ كوردستانێ ده‌وام دكه‌ت و زیانا شه‌ر به‌هرا خه‌لكی یه، ئه‌ڤ رێخستن وه‌ك په‌نجه‌شێرێ به‌ربوویه جانێ وه‌لات و زیان ب هه‌ر ده‌ر و ئالی ئێخستییه، وێران كرنا باشوور ب به‌رخوه‌دان دزانیت، ئه‌و هاتییه د گوندێن ڤێ پارچه‌یا ئازاد دا رازایه، كه‌تییه د خێر و بێرێ دا و دبێژیت: «چ دبه بلا ببه، ده‌م ده‌ما ئازادیێ یه، ئه‌م ل ڤێرێ نه ژ بۆ كو رێكێ ل به‌ر فاشیزمێ بگرین، ئه‌م دێ ته‌جریدا ل سه‌ر ئاپۆی بشكێنین، ئه‌م دێ دلێ تركێ ته‌ره‌س شه‌وتینن»، لێ به‌لێ یا راست ته‌نێ دلێ باشووریێ به‌له‌نگاز یێ د شه‌وتیت.\n300 گوندێن باشوور د خه‌ته‌ریێ دا نه\nپێگه‌ها «داركا مازی» هنده‌ك ئاگاهیێن تا‌یبه‌ت ل ده‌ربارا زیانا په‌كه‌كێ ل سه‌ر سێكته‌را گه‌شتوگوزارێ ب ده‌ست ئێخستنه، ل گۆر وان ئاگاهییان ئه‌شكه‌ره بوو كو په‌كه‌كه ئه‌گه‌را داكه‌تنا ڤێ سێكته‌رێ یه ب رێژه‌یا 50%، ته‌نێ د 3 سالێن رابووری دا، خه‌ته‌ری ئێخستییه سه‌ر 300 گوندان.\nهه‌رێما باشوورێ كوردستانێ، ژ روویێ چاڤكانیێن خوه‌زایی و مرۆڤی ڤه ژ بۆی پێشدابرنا سێكته‌را گه‌شتوگوزارێ پر ده‌وله‌مه‌نده، دكاریت گه‌شتوگوزارێ بكه‌ته چاڤكانییا سه‌ره‌كی یا بهێز كرنا ئابوورییا خوه، لێ به‌لێ هنده‌ك ئه‌گه‌ر هه‌نه كو نه‌هێسانه ئه‌ڤ یێك بهێته كرن، یا هه‌ری سه‌ره‌كی «رێخستنا په‌كه‌كێ» یه.\nب ئه‌گه‌را په‌كه‌كێ ب سه‌دان ناڤچه‌یێن گه‌شتوگوزارێ ل باشوورێ كوردستانێ وێران ماینه، گه‌شتیار نكارن بچن وان ده‌ران، ب تا‌یبه‌ت ناڤچه‌یێن چیایی ژ به‌ر كو ئه‌ڤ ناڤچه بووینه مه‌یدانا شه‌ر و خه‌ته‌رییا بۆرۆدمانێ ل سه‌ر هه‌یه، ئه‌م دێ ب داتا ڤان گوند و ناڤچه‌یان باس بكه‌ین.\nمه د نڤیسه‌كا خوه ده گۆتبوو كو په‌كه‌كێ پێتری 650 گوندێن باشوورێ كوردستانێ كرینه قادا شه‌ر، ل ڤێرێ ئه‌م دێ باس ل وان 299 گوندان بكه‌ین كانێ ب چ ئاوایی ڤێ رێخستنێ تێدا جهـ گرتییه و ئه‌ڤ گونده كرینه ناڤچه‌یێن عه‌سكه‌ری، ل ده‌مه‌كی ئه‌ڤ گوند ب خوه‌زا، ژینگه‌هـ و شوونوارێن خوه پر ده‌وله‌مه‌ندن و ب ناڤچه‌یێن هه‌ری بالكێش و جوان یێن باشوورێ كوردستانێ دهێنه حه‌ساب كرن.\nپه‌كه‌كێ 76 گوند و ناڤچه‌یێن گه‌شتوگوزارێ ل دهۆكێ داگیر كرنه\n52 گوندێن قه‌زا ئامێدیێ ب ته‌مامی خه‌ته‌ری ل سه‌ره و ب ئه‌گه‌را په‌كه‌كێ كارینا سۆد وه‌رگرتنێ بۆ گه‌شتوگوزارێ تێدا نینه، په‌كه‌كێ ئه‌ڤ گوند كرینه ناڤچه‌یێن قه‌ده‌غه كری و ئه‌ڤه ژی به‌شه‌ك ژ وان گوندانه:\nناڤچه‌یا سه‌رسنك 6 گوند\nناڤچه‌یا بامه‌رنێ 5 گوند\nگوندێ گه‌لیێ د‌هێ.\nگوندێ شێخ پیرامووس.\nناڤچه‌یا چه‌مانكێ 6 گوند\nگوندێ چه‌م ره‌به‌تكێ.\nناڤچه‌یا شێلادزێ 6 گوند\nگوندێ چه‌مێ جی.\nناڤچه‌یا دێرالۆك 11 گوند\nگوندێ نێروه ژووری.\nگوندێ زێوكا شێخا.\nگوندێ زێوكا شكان.\nناڤچه‌یا كانی ماسێ 13 گوند\nگوندێ كانی ماسێ.\nگوندێ ده‌رگه‌لا سه‌یدا.\nگوندێ ده‌رگه‌لا میسا به‌گێ.\nگوندێ كانیا میسكا.\nگوندێ كانی بالاڤێ.\nقه‌زا زاخۆ 11 گوند\nگوندێ ده‌شتا ته‌خێ.\nگوندێ شكه‌فتا به‌هێرێ.\nگوندێ شیلان و شلین.\nقه‌زا شێخان 8 گوند\nل ناڤچه‌یا ئه‌ترووش:\nگوندێ ده‌حلێ نه‌وێ.\nقه‌زا ئاكرێ 5 گوند\nل ناڤچه‌یا دینارتێ\nل سنۆرێ پارێزگه‌ها هه‌ولێرێ\nپه‌كه‌كێ 206 گوند ل ناڤچه‌یێن سیده‌كان، مێرگه‌سۆر، ره‌واندز و چۆمانێ داگیر كرنه\nل قه‌زا سۆران – سیده‌كان 118 گوند دكه‌ڤن ژێر ده‌ستێ په‌كه‌كێ، 46% ژێ د سینۆرێ سیده‌كانێ دا نه.\nناڤچه‌یێن گه‌شتوگوزارێ ل ڤان ده‌ران:\nقه‌زایا ره‌واندێ 4 گوند\nگوندێ هه‌واری مه‌كێ.\nقه‌زایا مێرگه‌سۆر 70 گوند\nقه‌زا چۆمان – ناڤچه‌یا قه‌سری 9 گوند\nحاجی ئۆمه‌ران 5 گوند\nگوندێ گونده‌رۆژ و بلنداهیێن وێ.\nل سینۆرێ پارێزگه‌ها سلێمانیێ، په‌كه‌كێ 17 گوند داگیر كرنه\nقه‌لادز، ناڤچه‌یا سه‌نگه‌سه‌ر 17 گوند\nگوندێ سێلێ و بۆلێ.\nگوندێ سه‌رگه نێل.\nگوندێ ئه‌بو به‌كره.\nگوندێ گردی ره‌مكان.\nچیا و ناڤچه‌یێن گه‌شتوگوزارێ\nقه‌برستان شێخ مه‌نیسا.\nشكه‌فتا كه‌چا كافر ل دۆلا ته‌وره.\nده‌شتا ئینزێ و لێوژی.\nكوێستانێن جه‌نگه و بۆژان، سیلاب و ماله‌خ.\nكرمه‌سۆران ل چیایێ قه‌ندیلێ.\nناڤچه‌یێن گه‌شتوگوزارێ ل 9 قه‌زایێن باشوور خه‌ته‌ری ل سه‌ره\nل هه‌رێما باشوورێ كوردستانێ، رێخستنا په‌كه‌كێ بوویه خه‌ته‌ری ل سه‌ر ناڤچه‌یێن گه‌شتوگوزارێ یێن 9 قه‌زایان، گه‌شتیار نكارن نێزیكی وان ناڤچه‌یان ببن، وه‌به‌رههێنه‌ر نكارن پرۆژه‌یێن گه‌شتوگوزارێ ل وان ده‌ران چێكن، ئانكو ب ئه‌گه‌را په‌كه‌كێ ئه‌ڤ ده‌ر وه‌سا مانه، نه‌حكوومه‌تا باشوور دكاریت خزمه‌ته‌كێ ژ وان ناڤچه‌یان ره بكه‌ت، نه‌ژی وه‌لاتیێن وان ناڤچه‌یان دكارن بچن سه‌ر وارێن خوه.\nئه‌ڤ قه‌زایێن كو په‌كه‌كه تێده جهـ گرتی ئه‌ڤه‌نه:\nل سینۆرێ دهۆكێ: ئامێدیێ، زاخۆ و شێخان.\nل سینۆرێ هه‌ولێرێ: سۆران مێرگه‌سۆر و چۆمان.\nل سینۆرێ سلێمانیێ: پشده‌ر و رانیه.\nپه‌كه‌كێ چ قاس زیانا ماددی ب سێكته‌را گه‌شتوگوزارێ ئێخستییه\nژ رۆژا كو په‌كه‌كه هاتی، نه گه‌لێ باشوور و نه‌ژی دۆزا كوردی چ خێره‌ك ژ سه‌رێ ڤێ رێخستنێ نه‌دیتییه\nل گۆر ئاگاهیێن كو پێگه‌ها «داركا مازی» ژ كه‌نالێن فه‌ری یێن حكوومه‌تا باشوورێ كوردستانێ ب ده‌ست ئێخستین، رێخستنا په‌كه‌كێ ب رێژه‌یا 50% زیان ب سێكته‌را گه‌شتوگوزارێ ئێخستییه، ب سه‌دان هه‌زار ده‌رفه‌تێن كاری ژ ده‌ست كه‌چ و جوانێن باشوورێ وه‌لات برینه.\nب ئاوایه‌كێ گشتی هه‌گه‌ر د سالێ دا، 5 ملیۆن گه‌شتیار روو بكه‌نه باشوورێ وه‌لات، ئه‌ڤ هه‌ژماره ب سه‌ده‌ما هه‌بوونا په‌كه‌كێ ل ناڤچه‌یێن گه‌شتوگوزارێ ژ بۆی 2.5 هه‌تا 3 ملیۆن گه‌شتیاران داكه‌تییه.\nپاش كو رێخستنا په‌كه‌كێ باكورێ كوردستانێ و گوندێن وێ د شه‌رێ خه‌نده‌كان ده كاڤل و وێران كرین، وێ روو كره باشوورێ كوردستانێ و هه‌مان هه‌نگاڤ ل باشوور هاڤێت، وێ سووند خوار كو ئه‌و ببیته سه‌رئێش ژ بۆی خه‌لك و حكوومه‌تا ڤێ پارچه‌یا ئازاد یا كوردستانێ، ب سه‌دان گوند، ده‌ڤه‌رێن چاندنی و گه‌شتوگوزارێ داگیر كرینه و ژ بۆ خوه ناڤێن ئاشۆپی لێ كرن، وه‌ك هه‌رێمێن «پاراستنا مه‌دیا»، باره‌گه‌هێن خوه لێ چێكرن، باج ژ وه‌لاتییان ستاند، كرن ناڤچه‌یێن عه‌سكه‌ری، ئه‌ڤه ژی بوو سه‌ده‌م كو زیانه‌كا مه‌زن هه‌م ب وه‌لاتیێن وان گوندان بكه‌ڤیت و هه‌م ژی ب ئابوورییا وه‌لات.\nگه‌لێ باشوور د وێ راستیێ گه‌هشتییه كو په‌كه‌كه خاكا تاكه پارچه‌یا ئازاد كرییه مه‌یدانا شه‌ره‌كێ ساخته ل دژی تركیێ، گه‌لێ باشوور باش فێم كرییه كو ئه‌و په‌كه‌كه یا نه‌كاری یه‌ك مه‌ترا خاكا باكور ژ ده‌ستێ فاشیزمێ سه‌ربه‌ست بكه‌ت، نكاریت چ خێره‌كێ بگه‌هینیته وان و دۆزا وان یا ره‌وا.


دکتۆر محەمەد ئیحسان دەڵێت جێگیرکردنى هێزى نێونەتەوەیى لە ناوچە کێشە لەسەرەکان سەرکەوتوو نابێت\nهەر یەکە لە کورد و تورکمان و مەسیحى و ئێزیدى داوایان لە جۆ بایدن جێگرى سەرۆکى وڵاته یەکگرتووەکانى ئەمه‌ریکا کردووە کەوا لە دواى کشانەوەى هێزەکانى ئەمه‌ریکا و لە جیاتى ئەو هێزە هێزى نێونەتەوەیى سەربە نەتەوە یەکگرتووەکان لەو ناوچانەى کێشەیان لەسەرە جێگیر بکرێن.\nعادل بەروارى ڕاوێژکارى سەرۆک وەزیرانى عێراقى بۆ کاروباری هەرێمى کوردستان لە لێدوانێکى رۆژنامەوانى ڕایگەیاند کەوا بۆ ئەو مەبەستە ئەوان لەگەڵ حکومەتى عێراق و لایەنە سیاسیـیەکان لە وتووێژدان، بەڵام ئەم داواکاریـیە لە ئێستادا لە نێوان قبوڵکردن و ڕەتکردنەوەدایە و لێکدانەوەى جۆراو جۆرى لێ کەوتۆتەوە.\nئەبلەحد ئەفرام ئەمیندارى گشتى پارتى کلدانى بە دەنگى ئەمه‌ریکاى گوت چەند لایەنێکى مەسیحى ئەو داوایەیان لە جۆ بایدن کردبوو لە دوایـین سەردانیدا بۆ عێراق، بەڵام ئەوە بۆچوونى هەموو مەسیحیەکان نیـیە چونکە بە بڕواى ئەو جێگیرکردنى ئەو هێزە کێشەکانى مەسیحى چارەسەر ناکات.\nدکتۆر محەمەد ئیحسان نوێنەرى حکومەتى هەرێمى کوردستان لە بەغدا بە دەنگى ئەمه‌ریکاى گوت لە کەشێکى ئەوهادا جێگیرکردنى ئەو هێزە لەو ناوچانە ناتوانێت کار بکات و سەرکەوتوش نابێت دەشڵێت باشترین رێگه‌چارە بۆ پاراستنى ئەو ناوچانە دواى نەمانى هێزەکانى ئەمه‌ریکا پـێکهێنانى هێزى هاوبەشى کوردى و سوپاى عێراق و لەشکرى ئەمه‌ریکایە.\nده‌توانن گوێبیسـتی ده‌قی ڕاپـۆرته‌كه بن له ڕێـگه‌ی كلیـكـكردنی ئه‌و فایله ده‌نـگیـیانه‌ی سه‌ره‌وه‌ی ده‌سته چه‌پ، ماوه‌كه‌ی 3:51 خوله‌كه.


زانکۆی ئەمریکی لەعیراق ، سلێمانی لەڕیزبەندیی زانکۆکانی هەرێمدا بەرزترین پلە بەدەست دەهێنێتەوە | The American University of Iraq Sulaimani\nزانکۆی ئەمریکی لەعێراق ، سلێمانی دەستکەوتێکی ئەکادیمیی نوێی خستە سەر لیستی دەستکەوتە زانستی و ئەکادیمیەکانی ، بەوەی کە لەڕیزبەندیی زانکۆکانی هەرێمی کوردستاندا جارێکی تریش پلەی یەکەمی بەدەست هێنایەوە ، بەگوێرەی ئەوەی وەزیری خوێندنی باڵاو توێژینەوەی زانستی دکتۆر ئارام محەممەد قادر رۆژی ٩ ی کانونی دوەمی ٢٠٢٠ لەکۆنگرەیەکی رۆژنامەوانیدا رایگەیاند .\nشایانی باسە لەساڵی ٢٠١١ ەوە کە دەست کراوە بەڕیزبەندکردنی زانکۆکانی هەرێمی کوردستان ، زانکۆی ئەمریکی لەعێراق ، سلێمانی بەردەوام ساڵانە بەرزترین پلەی لەناو زانکۆکانی هەرێمدا بەدەست هێناوە .\nوەزارەتی خوێندنی باڵاو توێژینەوەی زانستی لەحکومەتی هەرێمی کوردستان ، بەپێی کۆمەڵێک پێوەری ئەکادیمی ، لەوانە : دەستڕاگەییشتنی دەرچوان بەهەلی کار ، توانای ئەکادیمی و زانستیی ئەندامانی دەستەی وانەبێژی ، تێڕوانینی فێرخوازان ، کتێبخانە ، توێژینەوەی زانستی ، شەراکەتی نێودەوڵەتی و نیشتیمانی ، هەروەها کوالیتیی خوێندن ، زانکۆ حکومی و تایبەتیەکان پۆلێن دەکات ، لەسەر ئەو بنەمایە هەر زانکۆیەک لەزانکۆکانی هەرێم دەخرێتە یەکێک لەڕیزبەندیەکانەوە .\nلەمبارەیەوە سەرۆکی زانکۆ دکتۆر بروس واڵکر فیرگسون ، رایگەیاند : "زانکۆی ئەمریکی لەعێراق ، سلێمانی شانازی بەوەوە دەکات کە وەکو دامەزراوەیەکی پێشڕەو بۆ خوێندنی باڵا لەناوچەکەدا ، دیسانەوە ددانی پێدا نرایەوە" . هەروەها وتی : "زانکۆکەمان دەیەیەک زیاترە لەپێناوی دەستەبەرکردنی باشترین خوێندندا بۆ سەکردەگەلی داهاتوی عێراق و هەرێمی کوردستان دامەزراوە ، تا ئێستاش پابەندین بەمەوە" .\nزانکۆی ئەمریکی لەعێراق ، سلێمانی یەکەم زانکۆی ناحکومیی قازانجنەویستە لەسەر شێوازی ئەمریکی لەعێراقدا . ساڵی ٢٠٠٧ ، لەخزمەتی بەرژەوەندیی گشتیدا دامەزراوە . هەروەها یەکەم زانکۆی ناحکومییە لەهەرێمی کوردستانی عێراق کە بەفەرمی لەلایەن هەریەکە لەحکومەتی فیدراڵیی عێراق و حکومەتی هەرێمی کوردستانەوە متمانەی دراوەتێ . یەکەم ئەندامی کۆمەڵەی کۆلیژو زانکۆ ئەمریکییە نێودەوڵەتیەکانیشە لەسەر ئاستی عێراق .


گوتەبێژی فه‌رمیی پارتی: پارتی بە هیچ شێوەیەک لەگەڵ دواخستنی هەڵبژاردن نییە\nSAT, 6 JUN 2020 16:06 Erbil, GMT +3\nMON, 6 AUG 2018 16:42 | KDP.info\nهه‌ولێر-KDP.info- گوتەبێژی مەکتەبی سیاسیی پارتی دیموکراتی کوردستان به ڕوونی هه‌ڵوێستی پارتی له‌باره‌ی ئه‌نجامدانی هه‌ڵبژاردنی په‌رله‌مانی كوردستانه‌وه و ڕاگه‌یاند و له ڕوونكردنه‌وه‌یدا هاتووه، پارتی دیموکراتی کوردستان بەهیچ شێوەیەک لەگەڵ دواخستنی هەڵبژاردن نییە.\nڕوونکردنەوەیەک لە گوتەبێژی مەکتەبی سیاسیی پارتی دیموکراتی کوردستانەوە\nڕۆژی دووشەممە ٦ـی٨ـی٢٠١٨، لە مەراسیمی کردنەوەی تێرمیناڵی نوێی فڕۆکەخانەی سلێمانی، بەڕێز قوباد تاڵەبانی ڕایگەیاندووە: "هەموو حیزبەکان لەگەڵ دواخستنی هەڵبژاردنن، بەڵام کەس ناوێرێت ئەوە بدرکێنێت".\nبەڕێز قوباد تاڵەبانی نەدەبوو ئەو مافە بەخۆی بدات بەناوی هەموو حزبەکانەوە قسە بکات، چونکە هەر حزبێک، هەر ڕا و هەڵوێستێکی هەبێت، لەڕێگەی دامودەزگای خۆیەوە ڕای دەگەیەنێت.\nهەروەها لێرەوە بە ڕوونیی ڕای دەگەیەنین کە پارتی دیموکراتی کوردستان بەهیچ شێوەیەک لەگەڵ دواخستنی هەڵبژاردن نییە.\nگوتەبێژی فەرمیی مەکتەبی سیاسیی پارتی دیموکراتی کوردستان


ماڵپەری فیردەوس | حوکمی بیع العربون ؟\nسەردێری پرسیار:حوکمی بیع العربون ؟\nبەرواری دانان :2019-10-02 کۆدی پرسیار:1510\nپرسیار : حوکمی بیع العربون ؟\nوەڵام : زانایان سەبارەت بە پێناسەی العربون دەڵێن : عربون ئەوە کەسێک شتێک دەکڕێت ھەندێک ماڵ دەدات ، دەڵێت : ئەگەر کڕین و فرۆشتن تەواو بوو ، ئەوە لەو پارەیە دادەبەزێت ، ئەگەر کڕین و فرۆشتنەکە تەواو نەبوو بۆ کڕیارە ئەو بڕە پارەیەیە .\nنموونە : کەسێک چووە لای زەید گوتی : خانووی خۆت بەمن بفرۆشە ، ھەردوولا ڕێککەوتن لەسەر ٥٠٠٠٠$ ، زەید گوتی عربونم پێ بدە ، کەسەکەش ١٠٠٠٠$ پێدا ، ئەگەر کڕین و فرۆشتن تەواو بوو ئەوە ٤٠٠٠٠$ تر دەدات بە زەید ، ئەگەر نا ١٠٠٠٠$ بۆ زەیدە .\nجیاوازی ھەیە لەنێوان زانایان سەبارەت بە بیع العربون ، دوو وتە ھەیە :\nیەکەم : زۆربەی زانایان بۆ ئەوە چوون عربون دروست نییە ، کە ئەمە وتەی حەنەفی و مالکی و شافعی و وتەیەکە لە وتەکانی ئەحمەدە ، بەڵگە :\n(١) عن عمرو بن شعیب ، عن أبيه ، عن جده ، قال : نهى رسول الله صلى الله عليه وسلم عن بيع العربان ، رواه مالك ، بلغني عن عمرو بن شعيب ، به .\n(٢) خواردنی ماڵی خەڵکی تێدایە بێ بەرامبەر ، وە داخلی غرر دەبێت .\nدووەم : ھەندێک زانای تر بۆ ئەوە چوون عربون دروستە ، کە ئەمە وتەی بەناوبانگی ئەحمەد و ابن سیرین و مجاد و ابن باز و ابن عثيمين و زانایان اللجنە الدائمەیە ، بەڵگە :\n(١) ما أخرجە ابن أبي شيبة عن زيد بن أسلم أن النبي صلى الله عليه وسلم أحل العربات في البيع .\n(٢) ما رواه سفيان بن عيينة ، عن عمرو بن دينار ، عن عبدالرحمان بن فروخ ، عن نافع بن الحارث - عامل عمر على مكة - أنه اشترى من صفوان بن أمية دارا لعمر بن الخطاب رضي الله عنه بأربعة الآف درهم ، واشترط عليه نافع إن رضي عمر فالبيع له ، وإن لم يرض فلصفوان أربعمائة درهم . علقه البخاري (٧٥/٥) الفتح ، ووصله ابن أبي شيبة (٣٠٦/٧) ، وعبدالله بن أحمد في " مسائله " (١٠٤٤) ، والبيهقي (٣٤/٦) ، من طريق ابن عيينة .\n(٣) ئەو فەرموودەت ھاتووە نەھی لە عربونی کردووە لاوازە .\nابن عثیمین ڕەحمەتی خوای لێ بێت دەفەرمووێت : (( وتەی ڕاست لەم بابەتە کە کردەوەی خەڵکە : بیع العربون ھیچی تێدا نییە ، چونکە مەسلەحەتی تێدایە بۆ ھەردوولا ، ... )) فتح ذي الجلال والإكرام ج٩ لاپەڕە ١٨١-١٨٣ .\nابن باز ڕەحمەتی خوای لێ بێت دەفەرمووێت : (( ھیچی تێدا نییە وەرگرتنی عربون لەسەر وتەی ڕاستی زانایان ئەگەر کڕیار و فرۆشیار ڕێککەوتن و کڕین و فرۆشتنەکەش تەواو نەبوو . )) فتاوى للتجار ورجال الأعمال لاپەڕە ٤٩ .\nزانایانی اللجنة الدائمة دەڵێن : (( بیع العربون دروستە ، ... )) فتاوی اللجنة الدائمة (١٣٣/١٣) .\nئەو وتەی دەڵێت عربون دروستە وتەیەکی بەھێزە ، بەڵام ئەگەر کڕیار وازی لێ بھێنێت و وەری نەگرێت باشترە بۆی ، چونکە پێغەمبەر درود و سەلامی خوای لێ بێت دەفەرمووێت : (( من أقال مسلما أقالە اللە عثرتە یوم القیامة )) ، وە لە جیاوازی نێوان زانایان ڕزگات دەبێت .


04:10 - 2022-05-24\nبەڵام ئەوەی جێی داخ و نیگەرانییە، پرسی ژینگە بەم هەموو مەترسییەوە تا ئێستا نەبووەتە پرسی سیاسەت. هیچ لایەنێکی عیراقی ئەم پرسەی نەخستووەتە ئەولەوییەتی دووەم و سێیەمیشیەوە. لە ماوەی حەوت مانگی رابردوودا لە پرۆسەی دانوستانەکانی پێکهێنانی حکومەتی نوێی عیراقدا لایەنەکان دونیایەک مەرجیان لەسەر یەکتر داناوە و لەسەر پۆست و ئیمتیاز و بچوکترین شتەکان ململانێی توند دەکەن، کەچی هیچ لایەنێک پرسی چارەسەرکردنی کێشەی ژینگە و خۆڵبارینی نەکردوەتە مەرج، لە کاتێکدا ئێستا ئەم کێشەیە کێشەیەکی سەرەکی خەڵکی عیراق و کوردستانە و ژیانی خەڵکی تاڵ کردوە.\nلەناو ئەم خەمساردییە سەرتاپاگیرەوە دەبێت لە شوێنێکەوە هەنگاوبنێین بۆ کۆتاییهێنان بەم خەمساردییە. هەربۆیە داوا لە سەرکردایەتی یەکێتیی نیشتمانیی کوردستان دەکەم، بەخۆشمەوە، دەستپێشخەربین و پرسی ژینگە، لەپاڵ داواکارییە رەواکانی تری وەک بودجە و مووچە و پێشمەرگە و قەرەبووی کەس و کاری شەهیدان و ئەنفالکراوان…هتد، بە فەرمی بکەینە مەرج بۆ دەنگدان بە کابینەی نوێی حکومەتی عیراق و ئەگەر حکومەتی داهاتوو لە کارنامەی خۆیدا بەڵێن نەدات پلانی زانستی بۆ چارەسەرکردنی کێشەی ژینگە ئامادە بکات و ساڵانە بودجەی پێویستی بۆ تەرخان نەکات، فراکسیۆنی یەکێتی ئامادە نەبێت دەنگ بەو کابینەیە بدات.\nداواش لە چالاکوانان و رێکخراوەکانی کۆمەڵگای مەدەنی عیراقی و کوردستانی و میدیاکانیش دەکەم گرنگی زیاتر بەم پرسە بدەن و فشارەکانیان لەسەر لایەنە سیاسییەکان چڕ بکەنەوە تا بابەتی چارەسەرکردنی کێشەکانی ژینگە بخەنە ئەولەوییەتی کاری سیاسی و حکومڕانییەوە.\n# قوباد تاڵە‌بانی\nبەڕێزان خێزان و خانەوادەی سەربەرزی ئەحمەد کوردە کاک بەرزان ئەحمەد کوردە\nئەنجومەنی هەرێمی بۆ کاروباری نەوت و گاز یەکەم کۆبوونەوەی سازکرد\nژمارە (13)ی گۆڤاری دیوان کەوتە بەردیدی خوێنەران


پارێزگارى سلێمانى پەیامێکى بۆ هاوڵاتیان بڵاوکردەوە\nسلێمانی.. حاڵەتێکی نوێی توشبوون بە کۆرۆنا تۆمارکرا\nنێچیرڤان بارزانی: ئەوەی لە عێراق روودەدات کاریگەری لەسەر هەرێم دەبێت\n1906 جار خوێندراوەتەوە\nسەرۆکی هەرێمی کوردستان لە میانی کۆڕبەندی ئابوری داڤۆسدا رایگەیاند، "ناتوانین خۆمان جیابکەنەوە لەوەی تا ئێستا لە عێراق دەگوزەرێت، ئێمە بەشێکن لە وڵاتەکە"، دەشڵێت، "ئەوەی لە عێراق ڕوودەدات، کاریگەری لەسەر دۆخى هەرێمیش هه‌يه".\nلە میانی پانێڵێکی کۆڕبەندی ئابوری داڤۆسدا، نێچیرڤان بارزانی سەرۆکی هەرێمی کوردستان ڕایگەیاند، "گه‌لى‌عێراق شایستەی ژیانێکی باشترن، پێم وایە بەو خۆپیشاندانانەی کردوویانە پەیامی خۆیان بە دەسەڵاتدارانی عێراق گەیاندووە و دەبێ ئێمە هەست بە بەرپرسیاريه‌تی بکەین".\nسەرۆکی هەرێم راشیگەیاند، "وەک كورد ده‌یانه‌وێت كێشه‌كانی خۆیان له‌چوارچێوه‌ی عێراقدا چاره‌سه‌ر بكه‌ن، به‌ڵام پرسیاره‌كه‌ئه‌وه‌یه‌ئه‌گه‌ر له به‌غدا به‌چاوێكی دیكه‌سه‌یری ئه‌م پێكهاتانه‌بكرێت، بێگومان كێشه دروستده‌بێت".\nنێچیرڤان بارزانی لە بەشێکی تری قسەکانیدا ئاماژەی بە بڕیاری پەرلەمانی عێراق کرد بۆ دەرکردنی هێزە بیانیەکان و لەو بارەوە ڕایگەیاند، "ئه‌وه‌ی له په‌رله‌مانی عێراق ئه‌نجامدرا كارێكی دروستنه‌بوو، دوو پێكهاته‌ی سه‌ره‌كی له عێراق كه سوننه و كوردن، هه‌ردوولایان به‌هیچ شێوه‌یه‌ك پشتگیریی ئه‌و هه‌نگاوه‌یان نه‌كردووه".\nئاماژەی بەوەشکرد، "عێراق پێویستی به‌یارمه‌تيی نێوده‌وڵه‌تی و ئه‌مه‌ریكا هه‌یه، چونكه پرسی داعش و سه‌رهه‌ڵدانه‌وه‌ی تیرۆریزم له عێراق، پرسێكی جددییه و پێمان وایه ئه‌م ئامانجه به‌بێ یارمه‌تی كۆمه‌ڵگای نێوده‌وڵه‌تی و له‌سه‌روویانه‌وه ئه‌مه‌ریكا به‌دی نایه‌ت، لەگەڵ ئەوەشدا پێویسته هێزه‌كانی ئه‌مه‌ریكا له عێراقدا بمێننه‌وه".


لەکاتى مانەوەت لە مەوداى رۆمینگ لە دەرەوەى وڵاتدا، سوودمەندبه لە ئۆفەرى تایبەت.\nکورەك بایەخ بە بەشداربووانى خۆى دەدات و بەوپەڕى توانایەوە کار دەکات بۆ دابینکردنى سەرجەم ئەو خزمەتگوزارییانەى کە سوود بە بەشداربووانى دەگەیەنێ.\nپاکێجى ئینتەرنێتى رۆمینگ ٣ جۆر ئۆفەر پێشکەش بە بەشداربووانى پریپەید و پۆستپەید دەکات لەکاتى مانەوەیان لە مەوداى ڕۆمینگ لە دەرەوەى وڵاتدا. لەڕێى بەشداریکردن لەم پاکێجانەوە، بەشداربوو دەتوانێ سوودمەندبێت لە بەکارهێنانى خزمەتگوزاریى ئینتەرنێتى ڕۆمینگ بە نرخێکى ئێجگار هەرزان.\n٢٥ مێگابایت بە ١٥,٠٠٠ دینار.\n٥٠ مێگابایت بە ٢٥,٠٠٠ دینار.\n١٠٠ مێگابایت بە ٤٥,٠٠٠ دینار.\nپەیوەندی بکە بە #255* پاشان پاکێجەکانى ئینتەرنێتى ڕۆمینگى نێودەولەتى هەڵبژێرە بە داگرتنى 3 پاشان 1 دابگرە ئەگەر دەخوازى پاکێجى یەکەم هەڵبژێرى، یان 2 دابگرە بۆ هەڵبژاردنى پاکێجى دووەم یاخود 3 دابگرە بۆ هەڵبژاردنى پاکێجى سێیەم یاخود 0 دابگره بۆ گەڕانەوە (پاشگەزبوونەوە). دواتر مۆبایلەکەت ریستارت بکەرەوە. کاتێك کورتەنامەى پشتڕاستکردنەوەى بەشداریکردنت بۆ دێت، دەمودەست دەتوانى دەستبکەى بە سوود وەرگرتن لە قەبارەى ئینتەرنێتى لە ماوەى بەردەستبوونى هەر پاکێجێکدا بۆ (یەك ڕۆژ، یەك هەفتە، یەك مانگ) پەیوەستە بەو پاکێجەى کە هەڵتبژاردووە.\nئەم خزمەتگوزارییە کەڵکى چییە بۆ بەشداربوو؟\nئێستا بەشداربوو دەتوانێ سوود لە نرخى داشکێندراو وەرگرێ لەکاتى مانەوەى لە مەوداى فراوانى ڕۆمینگى لە سەرانسەرى جیهاندا.\nقەبارەى بەشداریکردن (مێگابایتەکان) دەبێ هەر لەماوەى بەردەستبوونى پاکێجى هەڵبژێردراوت بەکاربێت، چونکە ناتوانى قەبارەى مێگابایتى بەکارنەهێندراوت بگوازیتەوە بۆ سەر قەبارەى بەشداریکردنى داهاتووت.\nدواى بەکارهێنانى پاکیجەکە یان دواى بەسەرچوونى؛ ئەوا نرخى ئاسایى ڕۆمینگ لەسەر بەشداربوو جێبەجێ دەکرێت.\nپەیوەندی بکە بە #255* بۆ هەڵبژاردنى پاکێجەکانى ئەم ئۆفەرەکەمان. دواتر مۆبایلەکەت ریستارت بکەرەوە. هەر کاتێ نامەی پشتڕاستکردنەوەى بەشداریکردنت بۆ بێت، ئەوا دەمودەست دەتوانى دەستبکەى بە بەکارهێنانی مێگابایتەکان.\nبۆ زانیارى زیاتر، تکایە لەناوخۆى عێراق پەیوەندی بکە بە ڕاژەی بەشداربووانەوە ژمارە 411 یان لە دەرەوەی وڵاتدا پەیوەندی بکە بە 00964750800411 لەکاتى مانەوەت لە ڕۆمینگ لە دەرەوەى عیراقدا.


هه‌زینه‌ی جموجۆڵه نیزامییه‌كانی كۆماری ئیسلامی، ده‌بێ خه‌ڵك بیدات – رادیو ده‌نگی ئازادی و یه‌كسانی\nهه‌زینه‌ی جموجۆڵه نیزامییه‌كانی كۆماری ئیسلامی، ده‌بێ خه‌ڵك بیدات\nله ماوه‌ی دوو حه‌فته‌ی ڕابردوودا و به‌دوای ئاكامی هه‌ڵبژاردنه‌كانی سه‌رۆك كۆماری له ئه‌مریكا، كۆماری ئیسلامی له ئاست ناوچه‌كه و به‌تایبه‌ت له سووریه و عێراق و یه‌مه‌ن، ده‌ستی داوه‌ته جموجۆڵی نیزامی تا به‌ڵكوو بتوانێ له وه‌ها باروودۆخێكدا، له‌و ڕێگه‌یه‌وه چه‌ند پوانێك له پێناو سووك كردنی قه‌یرانی ناوخۆیی و ده‌ره‌كیی خۆی، به‌ده‌ست بێنێت. ڕژیم بۆ گه‌یشتن به‌و ئامانجه‌ی، له‌م دوایانه‌دا ده‌ستی داوه‌ته عه‌مه‌لیاتی ئیزایی و گواستنه‌وه‌ی كه‌ره‌سته‌ی نیزامی و لۆجستیكی. له یه‌مه‌ن، حوسییه‌كان، به‌و موو‌شه‌كانه‌ی كه ده‌وترێ كۆماری ئیسلامی درووستی كردوون، هێرشیان كردووه‌ته سه‌ر ناوه‌نده نه‌وتییه‌كانی عه‌ره‌بستان و ئه‌وه‌ش ناڕه‌زایه‌تیی عه‌ره‌بستانی له ئاست ڕژیمی ئیسلامی لێكه‌وتووه‌ته‌وه و هه‌روه‌ها له سووریه‌ش چاندنی مین و ناردنی ئیمكاناتی ماڵی و نیزامی، بۆ حیزبوڵڵا له ڕێگه‌ی سووریه‌وه، كاردانه‌وه‌ی نیزامی زۆری له لایه‌ن ئیسرائیله‌وه لێكه‌وتووه‌ته‌وه.\nله‌و ماوه‌یه‌دا هێزه‌كانی كۆماری ئیسلامی و حیزبوڵڵای لۆبنان له سووریه، چه‌ندین جار له لایه‌ن ئیسرائیله‌وه هێرشیان كراوه‌ته سه‌ر. به پێی ڕاپۆرتی چاوه‌دێری مافی مرۆڤی سووریه، به‌ره‌به‌یانیی ڕۆژی پێنجشه‌ممه ٦ی سه‌رماوه‌ز، به‌هۆی هێرشی ئاسمانیی ئیسرائیل بۆسه‌ر ده‌ورووبه‌ری شاره‌كانی ئه‌بوكه‌مال و مه‌یادین، له ڕۆژهه‌ڵاتی سووریه، ٢٠ كه‌س له هێزه‌كانی سپای پاسداران كوژراون و ژماره‌یه‌كی زۆریشیان بریندار بوون. شایانی باسه دوو فه‌رمانده‌ی تیپی “زه‌ینه‌بیون“ی سپای قۆدسیش له‌ناو كوژراوه‌كاندا بیندراون. تیپی “زه‌ینه‌بیون“ی سپای قۆدس، زۆربه‌یان له به‌كرێگیراوانی شیعه‌ی پاكستانی پێكهاتوون كه كۆماری ئسیلامی بۆ ئه‌نجام دانی سیاسه‌تی تیرۆریستی و شه‌ڕنانه‌وه له سووریه، ڕێكیخستوون. ئه‌م هێرشه له درێژه‌ی هێرشه‌كانی دیكه‌ی ئیسرائیل بۆسه‌ر هێزه‌كانی سپای پاسداران له سووریه ئه‌نجام درا. به‌ره‌به‌یانیی ڕۆژی چوارشه‌ممه ٥ی مانگی سه‌رماوه‌زیش، سه‌رچاوه‌كانی هه‌واڵنێری، باسیان له چه‌ندین هێرشی دیكه‌ی ئیسرائیل بۆسه‌ر پێگه‌كانی سپای قۆدسی كۆماری ئیسلامی له ده‌ورووبه‌ری فڕۆكه‌خانه و باكووری شاری دێمێشق كرد كه شوێنی مانه‌وه‌ی كاربه‌ده‌ستانی كۆماری ئیسلامی و ئه‌نباری چه‌كوچۆڵه. هه‌واڵنێریی فه‌ڕانسه‌ش جه‌ختی كرده‌وه كه له هێرشه‌كانی به‌ره‌به‌یانیی چوارشه‌ممه‌ی ئیسرائیل بۆسه‌ر باكووری دێمێشق، ئه‌نباره‌كانی چه‌كوچۆڵی سپای پاسداران و حیزبوڵڵا كراونه‌ته ئامانج و به‌هۆیه‌وه لانیكه‌م ٨ كه‌س له هێزه‌كانی كۆماری ئیسلامی كوژراون. ئه‌م هه‌واڵه له لایه‌ن هه‌واڵنێریی ده‌وڵه‌تیی سووریه‌شه‌وه پشتڕاست كراوه‌ته‌وه. له‌لایه‌كی دیكه‌وه ڕێكخراوی چاوه‌دێریی مافی مرۆڤی سووریه ڕایگه‌یاندووه كه ڕۆژی یه‌كشه‌ممه ٢ی مانگی سه‌رماوه‌ز له ئۆپراسیۆنێكی ئاسمانیی دیكه‌ی ئیسرائیلدا بۆ سه‌ر ڕۆژهه‌ڵاتی سووریه، ١٤ كه‌س له هێزه‌كانی قۆدسی سپای پاسداران كوژراون.\nئیسرائیل ڕایگه‌یاندووه كه ئه‌م هێرشانه‌ی له تۆڵه‌ی مین چاندنی كۆماری ئیسلامی له نزیك یه‌كێك له پێگه‌كانی، ئه‌نجام داوه. ئه‌رته‌شی ئیسرائیل ڕایگه‌یاند كه له‌م ساڵ دا، ٣٦ ئۆپراسیۆنی نیزامیی دژبه پێگه‌كانی فه‌رمانده‌یی هێزه‌كانی كۆماری ئیسلامی و حیزبوڵڵای له سووریه ئه‌نجام داوه. له‌به‌ر ئه‌وه‌یكه حزووری كۆماری ئیسلامی، بۆ ئه‌منییه‌تی سنووره‌كانی خۆی، به هه‌ڕه‌شه ده‌زانێت و خوازیاری چوونه‌ده‌ره‌وه‌ی كۆماری ئیسلامییه له سووریه و لۆبنان. پێویسته بوترێ كه ئیسرائیل به‌نیازه له‌و دواده‌رفه‌ته‌ی ده‌سه‌ڵاتداریه‌تیی ترامپ كه‌ڵك وه‌ربگرێت و به ئه‌نجامدانی ئه‌م ئۆپراسیۆنه نیزامییه په‌یتاپه‌یتایانه له سووریه و ئۆپراسیۆنی ئاڵۆزی تیرۆری مۆحسێن فه‌خری زاده، یه‌كێك له سه‌ردارانی سپای پاسداران و له زانایانی گرینگی ئه‌تۆمی، له ڕۆژی ڕابردوو، كۆماری ئیسلامی ناچار به كاردانه‌وه بكات تا ته‌نانه‌ت ده‌وڵه‌تی داهاتووی ئه‌مریكاش له به‌رامبه‌ر كرده‌وه‌ی ئه‌نجام دراوی كۆماری ئیسلامی دابنێت. هه‌ڵبه‌ت له ماوه‌ی ساڵانی ڕابردوودا كۆماری ئیسلامی له به‌رامبه‌ر هێرشه نیزامییه‌كانی ئیسرائیل بۆسه‌ر هێزه‌كانی، نه‌یتوانیوه كاردانه‌وه‌یه‌ك له‌خۆی نیشان دات. یان هه‌وڵی داوه حاشای لێبكات و یان به ته‌بلیغاتی درۆیین، له‌وانه حزووری ڕاوێژكارانه له سووریه، دستی داوه‌ته پاساو كردنی ده‌خاڵه‌ته‌كانی له‌م وڵاته.\nئاشكرایه كه ئۆپراسیۆنه نیزامییه‌كانی هه‌تا ئێستای ئیسرائیل دژبه كۆماری ئیسلامی له سووریه، ناڕه‌زایه‌تیی ڕووسیه و وڵاتانی ڕۆژئاوای لێ نه‌كه‌وتووه‌ته‌وه. به‌ڵكوو به هاوئاهه‌نگی و چرای سه‌وزی ڕووسیه، وه‌ك هێزی سه‌ره‌كیی نیزامی له سووریه ئه‌نجام دراوه و هیچ به‌ربه‌ستێك له‌سه‌ر ڕێگای ئیسرائیل بۆ ئه‌نجام دانی ئۆپراسیۆنه‌كانی، نه‌خوڵقاوه. ئه‌م بابه‌ته نیشانی ده‌دات كه ڕووسیه و ته‌نانه‌ت سووریه‌ش، كۆماری ئیسلامی له‌م وڵاته، به هێزێكی سه‌ربار و كێشه‌خوڵقێن دبینن و به‌نیازن له سووریه دووری بخه‌نه‌وه. له‌به‌ر ئه‌وه‌یكه ئه‌وانیش ده‌خاڵه‌ته‌كانی كۆماری ئیسلامییان له ناوچه‌كه‌دا قه‌بووڵ نییه و هه‌روه‌ها، ده‌خاڵه‌ت نه‌كردنی كۆماری ئیسلامی له كاروباری باقیی وڵاتانی دیكه‌ی ناوچه‌كه، یه‌كێك له مه‌رجه نه‌نووسراوه‌كانی ئه‌وان له ڕێكه‌وتننامه‌ی به‌رجامدا بووه بۆ كورت كردنه‌وه ده‌ستی كۆماری ئیسلامی.\nدرێژه‌ی سیاسه‌تی ده‌ست تێوه‌ردان و شه‌ڕنانه‌وه‌ی كۆماری ئیسلامی به ئامانجی وه‌ده‌ست هێنانی پوان له موعامه‌له سیاسییه نێونه‌ته‌وه‌یی و ناوچه‌ییه‌كان، هه‌تا ئێستا كڕیارێكی نه‌بووه و كۆماری ئیسلامییان له زۆرێك له بڕیاره ناوچه‌ییه‌كانی په‌یوه‌ندیدار به قه‌یرانی سووریه، ده‌خاڵه‌ت نه‌داوه. هه‌ر وه‌ك بینیمان، ئاماژه‌ی جه‌وادی زه‌ریف به قه‌یرانی سووریه له دیدار له‌گه‌ڵ نوێنه‌ری تایبه‌تی ڕێكخراوی نه‌ته‌وه یه‌كگرتووه‌كان له كاروباری سووریه، كه وتی: “كارشكێنیی هێندێك له وڵاته‌كان له ڕه‌وتی چاره‌سه‌ر كردنی سیاسیی كێشه‌كانی سووریه، ده‌رفه‌تی گونجاوی له‌پێناو كۆتایی هێنان به قه‌یرانی سووریه له ئێمه فه‌وتاند” و ده‌یهه‌ویست نیشانی دا كه كلیلی چاره‌سه‌ر كردنی كێشه‌كانی سووریه له ده‌ستی ڕژیمی ئیسلامی دایه، به‌ڵام له لایه‌ن نوێنه‌ری ڕێكخراوی نه‌ته‌وه‌یه‌كگرتووه‌كانه‌وه هیچ بایه‌خێكی پێ نه‌درا. له‌به‌ر ئه‌وه‌یكه ڕوون و ئاشكرایه كه یه‌كێك له پایه‌كانی كۆماری ئیسلامی، ده‌خاڵه‌تی نیزامی له ناوچه‌كه و پێكهێنانی گرووپه تیرۆریسته ئیسلامییه‌كان و یارمه‌تی دانیان له ئه‌فغانستان، یه‌مه‌ن، عێراق، سووریه و لۆبنان و وڵاتانی دیكه بووه و ئه‌م ڕژیمه خۆی یه‌كێك له هۆكاره سه‌ره‌كیه‌كانی شه‌ڕنانه‌وه و كوشتار و نائه‌منیی بووه له ئاستی ناوچه‌كه‌دا.\nبه‌داخه‌وه هه‌زینه‌ی ئه‌م سیاسه‌ته جه‌نایه‌تكارانه‌یه‌ی كۆماری ئیسلامی هه‌تا ئێستا ده‌یان هه‌زار كوژراو له ئاست ئێران و ناوچه‌كه و سه‌دان ملیارد دۆلار بووه كه به‌سه‌ر سفره‌ی خه‌ڵكی سته‌ملێكراوی ئێراندا سه‌پاوه. كۆماری ئیسلامی ته‌نانه‌ت له باروودۆخی قه‌یرانی قووڵی ئابووری، كه ڕژیمی بردووه‌ته سه‌ر لێواری داڕمان و هه‌ژاری و فه‌لاكه‌تێكی له‌تاقه‌ت به‌ده‌ری به‌سه‌ر خه‌ڵكی ئێراندا سه‌پاندووه، بۆ درێژه‌ی ده‌سه‌ڵاته دژه مرۆییه‌كه‌ی، ده‌ست به‌رداری وه‌ها سیاسه‌تێك نییه.\nPrevious Article برینداربوونی دوو كۆڵبه‌ر له سنووری شاری پاوه\nNext Article كوژرانی مۆحسین فه‌خریزاده زانای ئه‌تۆمی ئێران


بۆ وه‌رگرتنى سكاڵاى هاوبه‌شانى كاره‌با . ناردنى خوێندنه‌وه‌ى پێوه‌ر. ناردنى خوێندنه‌وه‌ى پێوه‌ر. پسوله‌ى كاره‌با. بۆ بينينى پسووله‌ى كاره‌با. خزمه‌تگوزارى ئه‌ليكترۆنى. پاره‌دان\n何处是我朋友的家 خانه ي دوست كجاست؟ (1987) Douban\n1987-2-1 何处是我朋友的家的剧情简介 · · · · · ·. 伊朗的偏僻山村小学里，一群孩子在课堂里聆听老师讲课。. 在检查作业的时候，老师发现穆罕德屡次没有完成家庭作业，于是严厉地批评了他，说如若再犯立马开除。. 老师对学生强调这是帮助他们树立良好的规矩\nمصنعي كسارة الحجر في م صchalets31 كسارة الحجر ذ م م ajmerapharmasure. ي ذ م محطم الصلب. ق ب م كسارات torangin كسارات مع شهادة م م كسارة الرمال كسارات ق ب م في صخرة محطم م Camillus سيبي م كسارة الحجر بیش ل ا ف ط ا ل شل ض مر ضد ق ا ر ع ال في ل طف ن و ي\n2021-4-2 此页面最后编辑于2021年4月2日 (星期五) 08:59。 本站的全部文字在知识共享 署名-相同方式共享 3.0协议之条款下提供，附加条款亦可能应用。 （请参阅使用条款） Wiktionary®和维基词典标志是维基媒体基金会的注册商标；维基™是维基媒体基金会的商标。\nماكينات كسارة الفك للبيع ماكينات الصرف ي الجزائر ماكينات تصنيع اطباق البروست لينان ماكينات كسارة ماكينات عجل التجليخ تيزي وزو محلات بيع ماكينات شركات بيع ماكينات مصانع لثلج بالسعودي\nانا ى على الاسنان كل ما املكه فى الفك العلوى من\nتعرف على اجابة الدكتور الدكتورة هبة الشربجي على سؤال انا سؤالى على الاسنان كل ما املكه فى الفك العلوى من الاسنان ناب و3سنات بجانبه فى وسط الفك وضرس العقل فى اخر الفك الناحيه اليمنى لايوجد بها اسنان افضل...


ANF | له‌حه‌سه‌که له باکورى سوریا دروستکردنى خانوو و بینا زیادی کردووە\nله‌حه‌سه‌که له باکورى سوریا دروستکردنى خانوو و بینا زیادی کردووە\nله شارى حه‌سه‌که له باکورى سوریا دروستکردنى خانوو و بینا زیادى کردوه و به‌وه‌ش پێویستى به کرێکارى زیاتر هه‌یه.\nپێنجشه‌ممه, 11 Jan 2018, 10:24\nشارى حه‌سه‌که وه‌کو ناوچه‌کانى دیکه‌ى باکورى سوریا له بووژانه‌وه و پێشکه‌وتندایه و به‌شێکى زۆر له گه‌ڕه‌ک و گونده‌کانى ئاوه‌دان ده‌کرێته‌وه.\nسدیه کوتى ئه‌ندامى به‌شى هونه‌رى له شاره‌وانى گه‌لى حه‌سه‌که به ئاژانسى هاوارى وتووه، به‌هۆى زیادبوونى پرۆژه‌کانى ئاوه‌دانکردنه‌وه و خزمه‌تگوزارییه‌وه پێویستى زیاتریان به کرێکار هه‌یه و ئه‌و ڕێژه کرێکاره‌ى له شاره‌که هه‌یه به‌ش ناکات.\nسدیه داواشى کردوه، ئه‌و کرێکارانه‌ى خه‌ڵکى حه‌سه‌که‌ن و له ده‌ره‌وه‌ن بگه‌ڕێنه‌وه و به‌شداربن له ئاوه‌دانکردنه‌وه‌ى وڵاتدا.\nمحه‌مه‌د حه‌واس شه‌مۆ، کرێکار که پێشتر له باشورى کوردستان کارى کردبوو، ئێستا له حه‌سه‌که‌یه، باسى له‌وه کردوه، ماوه‌یه‌کى زۆر له باشورى کوردستان کارى کردوه، به‌ڵام کاره‌که‌ى باش نه‌بووه، "ئێستا کارى ئێمه زۆر باشه و ده‌رفه‌تى کار زۆر دروست بووه".\nهه‌روه‌ها ئه‌حمه‌د محه‌مه‌د کرێکارى دیکه‌ى حه‌سه‌که، ئاماژه‌ى بۆ ئه‌وه کرد، که زۆر خزم و که‌سوکارى له تورکیا و لوبنان کار ده‌که‌ن، ئه‌حمه‌د داواى له‌وان کرد بگه‌ڕێنه‌وه و له سه‌رله‌نوێ ئاوه‌دانکردنه‌وه‌ى نیشتمانى خۆیاندا جێگه بگرن.\nڕۆژئاواى کوردستان و باکورى سوریا به‌هۆى ئه‌وه‌ى چه‌ند ساڵێکه له ده‌ستى شه‌ڕڤاناندایه، ناوچه‌یه‌کى ئارامه و ئاوه‌دانکردنه‌وه و ژیاندنه‌وه سه‌رله‌نوێ ده‌ستى پێکردوه و پێشکه‌وتنێکى زۆرى به‌خۆیه‌وه بینیوه، به‌و هۆیه‌شه‌وه ئه‌گه‌ر ئه‌و به‌ره‌و پێشچوونه به‌و شێوه‌یه به‌رده‌وام بێت ئه‌وا له ١٠ ساڵى داهاتوودا ئه‌و هه‌رێمه ده‌بێته هه‌رێمێکى نمونه‌یى له ڕۆژهه‌ڵاتى ناوه‌ڕاستدا.